2010R0920 — HU — 30.11.2011 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG 920/2010/EU RENDELETE (2010. október 7.) a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti, az uniós kibocsátáskereskedelmi rendszer 2012. december 31-én befejeződő kereskedési időszakát szolgáló uniós kibocsátásiegység-forgalmi jegyzék létrehozásáról (EGT-vonatkozású szöveg) (HL L 270, 14.10.2010, p.1)

Módosította:









▼B

▼M1

A BIZOTTSÁG 920/2010/EU RENDELETE

(2010. október 7.)

a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti, az uniós kibocsátáskereskedelmi rendszer 2012. december 31-én befejeződő kereskedési időszakát szolgáló uniós kibocsátásiegység-forgalmi jegyzék létrehozásáról

▼B

(EGT-vonatkozású szöveg)







AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre ( 1 ) és különösen annak 19. cikkére, tekintettel az üvegházhatást okozó gázok Közösségen belüli kibocsátásának nyomon követését szolgáló rendszerről és a Kiotói Jegyzőkönyv végrehajtásáról szóló, 2004. február 11-i 280/2004/EK európai parlamenti és tanácsi határozatra ( 2 ) és különösen annak 6. cikke (1) bekezdése első albekezdésének második mondatára, az európai adatvédelmi biztossal folytatott konzultációt követően, mivel: (1) A 280/2004/EK határozat 6. cikke arra kötelezi az Uniót és tagállamait, hogy a kibocsátásiegység-forgalmi jegyzékek és a CITL létrehozására és üzemeltetésére a Kiotói Jegyzőkönyv szerinti kibocsátásiegység-forgalmi jegyzékrendszerek adatcsereszabványaira vonatkozóan az UNFCCC részes feleinek egyben a Kiotói Jegyzőkönyvben részes felek találkozójaként szolgáló konferenciája 12/CMP.1. határozatával (a továbbiakban: 12/CMP.1. határozat) elfogadott funkcionális és műszaki előírásokat alkalmazzák. (2) Az üvegházhatást okozó gázok kibocsátási egységei Közösségen belüli kereskedelmi rendszerének (a továbbiakban: kibocsátáskereskedelmi rendszer) létrehozásáról szóló 2003/87/EK irányelv 19. cikkének (1) bekezdése értelmében minden kibocsátási egységet az uniós kibocsátásiegység-forgalmi jegyzékben, a tagállamok által kezelt számlákon kell tartani. Annak biztosítása érdekében, hogy a kiotói egységek és a kibocsátási egységek az uniós kibocsátásiegység-forgalmi jegyzékben ugyanazokon a számlákon legyenek tarthatók, az uniós kibocsátásiegység-forgalmi jegyzéknek is meg kell felelnie a Kiotói Jegyzőkönyv szerinti kibocsátásiegység-forgalmi jegyzékrendszerek adatcsereszabványaira vonatkozóan a 12/CMP.1. határozattal elfogadott funkcionális és műszaki előírásoknak. (3) A 2003/87/EK irányelv 20. cikke értelmében a kibocsátási egységek kiadásának, átruházásainak és törlésének nyilvántartására független ügyleti jegyzőkönyvet (European Union Transaction Log, a továbbiakban: európai uniós ügyleti jegyzőkönyv, EUTL) kell létrehozni. A 280/2004/EK határozat 6. cikkének (2) bekezdése szerint a kibocsátható mennyiségi egységek, az eltávolítási egységek, a kibocsátáscsökkentési egységek és az igazolt kibocsátáscsökkentések kiadására, birtoklására, megszerzésére, törlésére és visszavonására, valamint a kibocsátható mennyiségi egységek, a kibocsátáscsökkentési egységek és az igazolt kibocsátáscsökkentések átvitelére vonatkozó információkat az ügyleti jegyzőkönyv rendelkezésére kell bocsátani. (4) A 2003/87/EK irányelv 19. cikkének (3) bekezdése arra kötelezi a Bizottságot, hogy alkosson rendeletet a kibocsátásiegység-forgalmi jegyzékek olyan egységesített és biztonságos rendszeréről, amely közös adatelemeket tartalmazó, egységesített elektronikus adatbázisok formájában lehetővé teszi a kibocsátási egységek kiadásának, birtoklásának, átruházásainak és törlésének nyomon követését, biztosítja a nyilvános hozzáférést és a titkos adatok megfelelő kezelését, és megakadályozza a Kiotói Jegyzőkönyvből eredő kötelezettségekkel összeegyeztethetetlen átruházásokat. (5) A 280/2004/EK határozat 6. cikke alapján létrehozott kibocsátásiegység-forgalmi jegyzékek mindegyikének tartalmaznia kell legalább egy részesfél-számlát, egy megszüntetési számlát, valamint az UNFCCC részes feleinek egyben a Kiotói Jegyzőkönyvben részes felek találkozójaként szolgáló konferenciája 13/CMP.1. határozatában (a továbbiakban: 13/CMP.1. határozat) előírt törlési és helyettesítési számlát, az összes kibocsátási egységet a 2003/87/EK irányelv 19. cikke alapján nyilvántartó uniós kibocsátásiegység-forgalmi jegyzéknek pedig tartalmaznia kell az irányelv rendelkezéseinek végrehajtásához szükséges technikai és ügyfélszámlákat. A kibocsátásiegység-forgalmi jegyzékek rendszerének integritása és a rendszerben tárolt információkhoz való nyilvános hozzáférés biztosítása érdekében minden számlát egységesített eljárásokkal kell létrehozni. (6) Indokolt, hogy a 280/2004/EK határozat 6. cikke alapján létrehozott kibocsátásiegység-forgalmi jegyzékek mindegyike adjon ki a 13/CMP.1. határozat alapján kibocsátható mennyiségi egységeket (a továbbiakban: KME), miközben a kibocsátási egységek kiadása az uniós kibocsátásiegység-forgalmi jegyzékben történjék. Annak biztosítása érdekében, hogy a kibocsátási egységekkel végzett bármely ügylet az egyes időszakok végén alkalmazott elszámolási mechanizmus révén megfelelő mennyiségű KME átvezetésével elszámolható legyen, a 280/2004/EK határozat 6. cikke alapján létrehozott kibocsátásiegység-forgalmi jegyzékeknek az általuk az uniós kibocsátásiegység-forgalmi jegyzékben kiadott kibocsátási egységek mennyiségével megegyező mennyiségű KME-t letétben indokolt tartaniuk. (7) Mivel a tagállamok nem képesek befolyásolni a számlatulajdonosok által a kibocsátásiegység-forgalmi jegyzékekben áttárolni kívánt kibocsátási egységek mennyiségét, egy, a kiadott kibocsátási egységek fedezetéül letétben tartott KME-k áttárolására vonatkozó esetleges jövőbeni nemzetközi korlátozás komoly nehézségeket okozna azon kibocsátásiegység-forgalmi jegyzékek számára, amelyekben a számlatulajdonosok ilyen kibocsátási egységekből aránytalanul nagy mennyiséget tartanak. Annak érdekében, hogy az ezzel kapcsolatos kockázatokon a tagállamok egyenlő mértékben osztozzanak, az elszámolási mechanizmust oly módon indokolt kialakítani, hogy a 2008–2012. időszak végeztével áttárolni kívánt kibocsátási egységek mennyiségével megegyező mennyiségű KME az elszámolást követően az uniós kibocsátásiegység-forgalmi jegyzék elszámolási számláján jelen legyen. (8) Az uniós kibocsátásiegység-forgalmi jegyzéken belül a kibocsátási egységekkel végzett ügyleteket olyan kommunikációs kapcsolaton keresztül célszerű végrehajtani, amely az EUTL-re is kiterjed, miközben a kiotói egységekkel végzett ügyleteket olyan kommunikációs kapcsolaton keresztül célszerű végrehajtani, amely az EUTL-re és az UNFCCC nemzetközi ügyleti jegyzőkönyvére (International Transaction Log, a továbbiakban: ITL) egyaránt kiterjed. Rendelkezéseket kell elfogadni annak biztosítására, hogy azok a tagállamok, amelyek a Kiotói Jegyzőkönyv alapján – kötelező erejű kibocsátáscsökkentési kötelezettség hiányában – nem képesek KME-ket kiadni, továbbra is egyenlő feltételekkel vehessenek részt az uniós kibocsátáskereskedelmi rendszerben. Erre a részvételre a 2008–2012. időszakban nem lenne lehetőség, mert – a többi tagállammal ellentétben – ezek a tagállamok nem adhatnának ki olyan kibocsátási egységeket, amelyek a Kiotói Jegyzőkönyv alapján elismert KME-khez vannak kötve. Az egyenlő feltételekkel való részvételt az uniós kibocsátásiegység-forgalmi jegyzéken belül külön mechanizmusok révén helyénvaló lehetővé tenni. (9) A szabálytalanságok megelőzése érdekében célszerű, hogy az EUTL automatikus ellenőrzéseket végezzen a kibocsátásiegység-forgalmi jegyzékek rendszerében a kibocsátási egységekkel, a hitelesített kibocsátásadatokkal, a számlákkal és a kiotói egységekkel végrehajtott összes folyamaton, az ITL pedig automatikus ellenőrzéseket végezzen a kiotói egységekkel végrehajtott összes folyamaton. Annak érdekében, hogy a kibocsátásiegység-forgalmi jegyzékek uniós rendszerében végzett ügyletek megfeleljenek a 2003/87/EK irányelvben foglalt, valamint az UNFCCC és a Kiotói Jegyzőkönyv alapján kidolgozott követelményeknek, az ellenőrzéseken meg nem felelő folyamatokat meg kell szakítani. (10) A hitelesítés és a hozzáférési jogosultságok vonatkozásában olyan megfelelő és összehangolt követelményeket indokolt megállapítani, amelyek biztosítják a kibocsátásiegység-forgalmi jegyzékek integrált rendszerében található adatok védelmét; indokolt továbbá a kibocsátásiegység-forgalmi jegyzékek rendszerében minden folyamatról, üzemeltetőről és személyről nyilvántartást vezetni. (11) A központi tisztviselőnek – egyrészt az uniós kibocsátásiegység-forgalmi jegyzék és az EUTL rendelkezésre állásának biztosításához szükséges ésszerű lépések megtételével, másrészt pedig azzal, hogy az összes adat védelmét megfelelő megbízhatóságú rendszerek és eljárások révén biztosítja – gondoskodnia kell arról, hogy a kibocsátásiegység-forgalmi jegyzékek rendszerének működését a lehető legkisebb mértékben befolyásolják üzemszünetek. (12) A kibocsátásiegység-forgalmi jegyzékek rendszerének alkalmasnak kell lennie arra, hogy 2012. január 1-jétől fogva ellássa az uniós kibocsátáskereskedelmi rendszernek a légi közlekedésre való kiterjesztése kapcsán jelentkező feladatokat. A 2003/87/EK irányelvnek az üvegházhatású gázok kibocsátási egységei Közösségen belüli kereskedelmi rendszerének továbbfejlesztése és kiterjesztése tekintetében történő módosításáról szóló, 2009. április 23-i 2009/29/EK európai parlamenti és tanácsi irányelv ( 3 ) révén a kibocsátáskereskedelmi rendszeren végrehajtott felülvizsgálat következtében jelentkező feladatok többségét ugyanakkor csupán 2013. január 1-jétől kell ellátni. Ezért ez utóbbi követelményeket érdemes külön kezelni azoktól a működési követelményektől, amelyeknek a kibocsátáskereskedelmi rendszernek a légi közlekedésre való kiterjesztése miatt már 2012-től teljesülniük kell. (13) Mivel a légijármű-üzemeltetők a létesítményüzemeltetőktől eltérő feltételekkel jogosultak kibocsátási egységeik leadására, célszerű új típusú számlát, a légijármű-üzemeltetői számlát bevezetni a számukra. A kibocsátáskereskedelmi rendszert szabályozó irányelvnek a légi közlekedésre vonatkozó II. fejezete alapján kiadott kibocsátási egységek eltérőek az eddig kiadott kibocsátási egységektől, hiszen olyan kibocsátásokra vonatkoznak, amelyek túlnyomórészt nem tartoznak a Kiotói Jegyzőkönyv hatálya alá. Ennek megfelelően ezeket a kibocsátási egységeket a többi kibocsátási egységtől eltérő módon célszerű jelölni. (14) A 2003/87/EK irányelvnek az üvegházhatást okozó gázok kibocsátási egységei Közösségen belüli kereskedelmi rendszerének a légi közlekedésre történő kiterjesztése céljából történő módosításáról szóló, 2008. november 19-i 2008/101/EK európai parlamenti és tanácsi irányelv ( 4 ) értelmében azokat a kiotói egységeket és a kiotói egységeken alapuló azon kibocsátási egységeket, amelyeket a légijármű-üzemeltetők leadnak, csak a belföldi légi közlekedésből származó kibocsátások erejéig szabad megszüntetni. Mivel azonban a tagállamoknak nem áll módjukban befolyásolni, hogy a légijármű-üzemeltetők II. fejezet szerinti kibocsátási egységeket vagy megszüntetethető egységeket adnak-e le, indokolt egy olyan központi leadási és újraelosztási rendszert kialakítani, amely gondoskodik a légijármű-üzemeltetők által leadott megszüntetethető egységek összegyűjtéséről és arról, hogy ezek az egységek elsősorban az összes tagállam belföldi légi közlekedésből származó kibocsátásainak egyenlő feltételekkel történő lefedésére kerüljenek felhasználásra. Lehetőséget kell adni arra, hogy a tagállamok később maguk határozzák meg, hogy az ily módon összegyűjtött megszüntetethető egységeket hogyan kívánják felhasználni. (15) A kibocsátáskereskedelmi rendszer felülvizsgálata és a légi közlekedés 2012-től történő figyelembevétele kapcsán elegendő a kibocsátáskereskedelmi rendszer kibocsátásiegység-forgalmi jegyzékeinek jelenlegi tagállami funkcióit műszaki szinten egyesíteni, a kibocsátásiegység-forgalmi jegyzékeknek a Kiotói Jegyzőkönyv szerinti funkcióit pedig a tagállamok által üzemeltetendő külön kibocsátásiegység-forgalmi jegyzékekre, az úgynevezett Kiotói Jegyzőkönyv szerinti kibocsátásiegység-forgalmi jegyzékekre (a továbbiakban: kiotói jegyzékek) célszerű hagyni. (16) A 2009/29/EK irányelvben előírt módosítások és a kibocsátáskereskedelmi rendszernek a légi közlekedésre való 2012. évi kiterjesztése kapcsán elegendő a kibocsátáskereskedelmi rendszer kibocsátásiegység-forgalmi jegyzékeinek jelenlegi tagállami funkcióit műszaki szinten egyesíteni, a kibocsátásiegység-forgalmi jegyzékek funkcióit pedig a tagállamok által a szükséges időtartamig üzemeltetendő külön kibocsátásiegység-forgalmi jegyzékekre célszerű hagyni. Ez a megoldás azonban nem lenne költséghatékony, mert azt tenné szükségessé, hogy az egyes tagállamok egymással párhuzamosan olyan jelentős informatikai kapacitásokat tartsanak fenn, amelyeket alig kellene használniuk. Ezért a Bizottság és a tagállamok arra törekszenek, hogy együttműködés révén létrehozzák az úgynevezett európai konszolidált kibocsátásiegység-forgalmi jegyzékrendszert, amely valamennyi tagállam vonatkozásában egyesítené a kiotói jegyzékekkel kapcsolatos informatikai funkciókat. (17) Az e rendeletben a kibocsátási egységek és a kiotói egységek elszámolására vonatkozóan megállapított szabályok és az európai konszolidált kibocsátásiegység-forgalmi jegyzékrendszer esetleges létrehozása nem érinti az Európai Unió későbbi olyan irányú döntéseit, hogy egy majdani nemzetközi éghajlat-változási szerződés keretében egyetlen közös uniós kibocsátáscsökkentési cél vagy egymástól független tagállami kibocsátáscsökkentési célok teljesítésére vállal-e kötelezettséget. (18) A 2003/87/EK irányelv 19. cikkének (4) bekezdése értelmében rendelkezni kell azokról a folyamatokról, amelyek révén kezelhetők az uniós kibocsátásiegység-forgalmi jegyzék változásai és váratlan eseményei, továbbá rendelkezni kell azokról a szabályokról, amelyek szerint az uniós kibocsátásiegység-forgalmi jegyzék lehetőséget biztosít a tagállamoknak arra, hogy kezdeményezéseket tegyenek a hatékonyság javítása, az igazgatási költségek kezelése és a minőség-ellenőrzési intézkedések területén. Annak, hogy minden kibocsátási egységet az uniós kibocsátásiegység-forgalmi jegyzék tart nyilván, függetlennek kell lennie attól, hogy a kibocsátáskereskedelmi rendszer hatálya alá nem tartozó kibocsátások számára nemzeti kibocsátásiegység-forgalmi jegyzékek vannak fenntartva, és az uniós kibocsátásiegység-forgalmi jegyzéknek ugyanolyan minőségű szolgáltatást indokolt nyújtania, mint a nemzeti kibocsátásiegység-forgalmi jegyzékeknek. (19) Mivel a kibocsátásiegység-forgalmi jegyzékek rendszerében 2009 óta nagymértékben nőtt az adócsalás, a pénzmosás és más bűncselekmények előfordulásának gyakorisága, részletesebb és megbízhatóbb szabályokat szükséges alkotni a számlatulajdonosok és a számlanyitást igénylő személyek azonosítására szolgáló információk ellenőrzésére. A tagállami hatóságok számára ezen túlmenően lehetőséget kell biztosítani arra, hogy azon személyek esetében, akikről ésszerűen feltételezhető, hogy a kibocsátásiegység-forgalmi jegyzékek rendszerét jogellenes célokra fogják igénybe venni, megtagadják a számlanyitást. Részletes szabályokat szükséges végül alkotni annak biztosítására, hogy az adatok a bűnüldöző szervekhez gyorsan és hatékonyan eljuthassanak, és így e szervek által nyomozati célra felhasználhatóvá válhassanak. (20) A 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásiegység-forgalmi jegyzékek egységesített és biztonságos rendszeréről szóló, 2008. október 8-i 994/2008/EK bizottsági rendelet ( 5 ) 2012-vel hatályon kívül helyezi a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásforgalmi-jegyzékek egységesített és biztonságos rendszeréről szóló, 2004. december 21-i 2216/2004/EK bizottsági rendeletet ( 6 ), és egyúttal annak helyébe lép. Mivel e rendelet számos szabályozott területen jelentős mértékben módosítja a 2012. január 1-jétől alkalmazandó rendelkezéseket, az egyértelműség érdekében a 994/2008/EK rendeletet célszerű teljes egészében hatályon kívül helyezni és helyette új rendeletet alkotni, eközben azonban célszerű fenntartani azt a helyzetet, hogy a 994/2008/EK rendelet hatályon kívül helyezte a 2216/2004/EK rendeletet és egyúttal annak helyébe lépett. (21) Mivel a 2216/2004/EK rendelet 2011 végéig hatályban marad, azonnali hatállyal bizonyos részleges módosításokat szükséges rajta végrehajtani. Ezek a módosítások a csalás és más bűncselekmények elleni küzdelemhez és a leadási folyamathoz kapcsolódnak. Az áttekinthetőség érdekében az idejétmúlt rendelkezéseket célszerű hatályon kívül helyezni. Mivel a csalás elleni küzdelemmel és a leadási folyamattal összefüggő módosításokat lehetőség szerint mihamarabb alkalmazni kell, indokolt, hogy kihirdetését követően e rendelet azonnal hatályba lépjen. (22) A 2216/2004/EK rendeletet ezért ennek megfelelően azonnali hatállyal módosítani kell. A rendeletet 2012. január 1-jével hatályon kívül kell helyezni. (23) A környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelvvel ( 7 ) és a 13/CMP.1. határozattal összhangban annak biztosítására, hogy a nyilvánosság – meghatározott titoktartási követelmények teljesítése mellett – hozzáférhessen a kibocsátásiegység-forgalmi jegyzékek integrált rendszerében található információkhoz, rendszeres jelleggel konkrét tartalmú tájékoztatást indokolt adni. (24) Abban a körben, amelyben azok az e rendelet alapján nyilvántartott, kezelt és feldolgozott adatokra alkalmazandók, tiszteletben szükséges tartani a személyes adatok feldolgozásával és szabad áramlásával összefüggésben a személyek védelmére vonatkozó uniós jogi aktusok, így különösen a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv ( 8 ), az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló, 2002. július 12-i 2002/58/EK európai parlamenti és tanácsi irányelv ( 9 ) (elektronikus hírközlési adatvédelmi irányelv), valamint a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet ( 10 ) rendelkezéseit. (25) Az e rendeletben előírt rendelkezések összhangban vannak az Éghajlatváltozási Bizottság véleményével, mivel: ELFOGADTA EZT A RENDELETET:







I.

FEJEZET

TÁRGY ÉS FOGALOMMEGHATÁROZÁSOK

1. cikk

Tárgy

►M1 E rendelet – a 2003/87/EK irányelv 20. cikkének (1) bekezdése és a 280/2004/EK határozat 6. cikke alkalmazásában, a 2012. december 31-én befejeződő időszak vonatkozásában – a kibocsátásiegység-forgalmi jegyzékekből álló, egységesített és biztonságos kibocsátásiegység-forgalmi jegyzékrendszerre és a független ügyleti jegyzőkönyvre vonatkozó általános, operatív és karbantartási követelményeket állapítja meg. ◄ E rendelet a kibocsátásiegység-forgalmi jegyzékek rendszere és az Egyesült Nemzetek éghajlat-változási keretegyezményének (United Nations Framework Convention on Climate Change, UNFCCC) titkársága által létrehozott, működtetett és vezetett nemzetközi ügyleti jegyzőkönyv közötti kommunikációs rendszerről is rendelkezik.

▼M1

1a. cikk

Hatály

Ez a rendelet az uniós kibocsátáskereskedelmi rendszerben a 2012. december 31-én befejeződő időszakra vonatkozóan létrehozott kibocsátási egységekre és a kiotói egységekre alkalmazandó.

▼B

2. cikk

Fogalommeghatározások

E rendelet alkalmazásában a 2003/87/EK irányelv 3. cikkében előírt fogalommeghatározások irányadók. E rendelet alkalmazásában továbbá:

1. „számlatulajdonos” : a kibocsátásiegység-forgalmi jegyzékek rendszerében számlával rendelkező személy;

2. „központi tisztviselő” : a Bizottság által a 2003/87/EK irányelv 20. cikke alapján kijelölt személy;

3. „illetékes hatóság” : valamely tagállam által a 2003/87/EK irányelv 18. cikke alapján kijelölt hatóság vagy hatóságok;

4. „kiotói fél” : a Kiotói Jegyzőkönyvben részes fél;

5. „kereskedési platform” : olyan multilaterális börze, amely a 2004/39/EK európai parlamenti és tanácsi irányelv ( 11 ) 4. cikke értelmében összehozza vagy segít összehozni több harmadik fél kibocsátási egységekre vagy kiotói egységekre vonatkozó vételi és eladási szándékát;

6. „hitelesítő” : a 2007/589/EK bizottsági határozat ( 12 ) I. mellékletének 5. m) pontja szerinti hitelesítő;

7. „kibocsátható mennyiségi egység”, „KME” : a 280/2004/EK határozat 7. cikkének (3) bekezdése alapján kiadott egység;

8. „II. fejezet szerinti kibocsátási egység” : a 2003/87/EK irányelv II. fejezete alapján kiadott kibocsátási egység;

9. „III. fejezet szerinti kibocsátási egység” : nem a 2003/87/EK irányelv II. fejezete alapján kiadott bármely kibocsátási egység;

10. „hosszú távú IKCS”, „htIKCS” : a tiszta fejlesztési mechanizmus alapján végzett erdősítési vagy újraerdősítési projekttevékenységre kiadott olyan egység, amely – a részes feleknek egyben a Kiotói Jegyzőkönyvben részes felek találkozójaként szolgáló konferenciája 5/CMP.1. határozata értelmében – a tiszta fejlesztési mechanizmus szerinti azon erdősítési vagy újraerdősítési projekttevékenység kibocsátáscsökkentési jóváírási időszakának végén jár le, amelyre kiadták;

11. „eltávolítási egység”, „ETE” : a Kiotói Jegyzőkönyv 3. cikke alapján kiadott egység;

12. „ideiglenes IKCS”, „iIKCS” : a tiszta fejlesztési mechanizmus alapján végzett erdősítési vagy újraerdősítési projekttevékenységre kiadott olyan egység, amely – az 5/CMP.1. határozat értelmében – a kiadásának időpontja szerintit követő kiotói kötelezettségvállalási időszak végén jár le;

13. „folyamat” : kibocsátásiegység-forgalmi jegyzékben számlára vagy egységre irányuló művelet végrehajtásának automatizált műszaki eszköze;

14. „ügylet” : olyan folyamat, amelynek keretében kibocsátási egység vagy kiotói egység egy számláról egy másik számlára kerül átvezetésre;

15. „leadás” : kibocsátási egység vagy kiotói egység elszámolása üzemeltető vagy légijármű-üzemeltető által saját létesítménye vagy légi járművei hitelesített kibocsátásadatainak terhére;

16. „törlés” : kiotói egység hitelesített kibocsátásadatok terhére történő elszámolás nélküli, végleges kiiktatása annak birtokosa által;

17. „elvetés” : kibocsátási egység hitelesített kibocsátásadatok terhére történő elszámolás nélküli, végleges kiiktatása annak birtokosa által;

18. „megszüntetés” : kiotói egység elszámolása kiotói fél által saját bejelentett kibocsátásadatai terhére;

19. „pénzmosás” : a 2005/60/EK európai parlamenti és tanácsi irányelv ( 13 ) 1. cikkének (2) bekezdésében meghatározott magatartás;

20. „súlyos bűncselekmény” : a 2005/60/EK irányelv 3. cikkének 5. pontjában meghatározott cselekmény;

21. „terrorizmus finanszírozása” : a 2005/60/EK irányelv 1. cikkének (4) bekezdésében meghatározott magatartás;

22. „jegyzékkezelő” : az uniós kibocsátásiegység-forgalmi jegyzék vagy a Kiotó Jegyzőkönyv hatálya alá tartozó más kibocsátásiegység-forgalmi jegyzék jegyzékkezelője;

23. „nemzeti tisztviselő” : valamely tagállam joghatósága alá tartozó ügyfélszámláknak az uniós kibocsátásiegység-forgalmi jegyzékben a tagállam nevében való kezeléséért felelős, a 6. cikknek megfelelően kijelölt személy;

24. „számlakezelő” : az I. melléklet I-1. táblázatának harmadik oszlopában az adott számlatípus vonatkozásában meghatározott személy;

▼M1

25. „igazgatók” : fogalma kiterjed azokra a személyekre, akik az adott jogi személy napi szintű működését ténylegesen irányítják;

26. „közép-európai idő” : a 2000/84/EK európai parlamenti és tanácsi irányelv ( 14 ) 1., 2. és 3. cikke értelmében vett nyári időszámítási időszak idején a közép-európai nyári idő.

▼B







II.

FEJEZET

A KIBOCSÁTÁSIEGYSÉG-FORGALMI JEGYZÉKEK RENDSZERE

3. cikk

Kibocsátásiegység-forgalmi jegyzékek

(1) Kiotói félként és a 280/2004/EK határozat 6. cikke alapján a kiotói egységek pontos számon tartásával kapcsolatban fennálló kötelezettségei teljesítése céljából valamennyi tagállam és az Unió – egységesített elektronikus adatbázis formájában – olyan kibocsátásiegység-forgalmi jegyzéket (a továbbiakban: kiotói jegyzék) üzemeltet, amely megfelel a kibocsátásiegység-forgalmi jegyzékekre vonatkozó UNFCCC-követelményeknek, köztük különösen a Kiotói Jegyzőkönyv szerinti kibocsátásiegység-forgalmi jegyzékrendszerek adatcsereszabványaira vonatkozóan az UNFCCC részes feleinek egyben a Kiotói Jegyzőkönyvben részes felek találkozójaként szolgáló konferenciája 12/CMP.1. határozata alapján kidolgozott funkcionális és műszaki előírásoknak.

▼M1

(2) Létrejön az uniós kibocsátáskereskedelmi rendszer 2012. december 31-én befejeződő időszakát szolgáló uniós kibocsátásiegység-forgalmi jegyzék. A 2003/87/EK irányelv 19. cikke alapján a kibocsátási egységek számon tartásával kapcsolatban fennálló kötelezettségeik teljesítése céljából a tagállamok 2012. január 1-jétől fogva az uniós kibocsátásiegység-forgalmi jegyzéket veszik igénybe, amely egyben az Európai Közösség mint különálló kiotói fél kiotói jegyzékeként is szolgál. Az uniós kibocsátásiegység-forgalmi jegyzéknek a nemzeti tisztviselők és a számlatulajdonosok számára biztosítania kell a IV–VI. fejezetben körülírt folyamatokat.

▼B

(3) Az (1) bekezdéstől eltérve nem kötelesek kiotói jegyzéket létrehozni azok a tagállamok, amelyek nem tudnak kiadni KME-ket, és ennek nem az az oka, hogy – az UNFCCC minősítése szerint, az UNFCCC részes feleinek egyben a Kiotói Jegyzőkönyvben részes felek találkozójaként szolgáló konferenciája 11/CMP.1. határozatának megfelelően – nem jogosultak KCSE-k, KME-k és IKCS-k átruházására (a továbbiakban: kiotói jegyzékkel nem rendelkező tagállamok).

(4) Az uniós kibocsátásiegység-forgalmi jegyzéknek és minden más kiotói jegyzéknek meg kell felelnie a Kiotói Jegyzőkönyv szerinti kibocsátásiegység-forgalmi jegyzékrendszerek adatcsereszabványaira vonatkozóan a 12/CMP.1. határozat alapján kidolgozott funkcionális és műszaki előírásoknak, valamint a 71. cikk szerinti adatcsere- és műszaki előírásokban megállapított hardver-, hálózati, szoftver- és biztonsági követelményeknek.

4. cikk

Az európai uniós ügyleti jegyzőkönyv

▼M1

(1) A 2003/87/EK irányelv 20. cikke alapján, az e rendelet hatálya alá tartozó ügyletek céljára, szabványosított elektronikus adatbázis formájában létrejön az európai uniós ügyleti jegyzőkönyv (European Union Transaction Log – EUTL). Az EUTL ezen túlmenően a 280/2004/EK határozat 6. cikkének (2) bekezdésével összhangban a kiotói egységek birtoklásával és átruházásaival összefüggő információk teljes körű nyilvántartására is szolgál.

▼B

(2) A központi tisztviselő az EUTL-t e rendelet rendelkezéseinek megfelelően üzemelteti és tartja fenn.

(3) Az EUTL-nek alkalmasnak kell lennie a 3. cikk (2) bekezdésében említett valamennyi folyamat ellenőrzésére és nyilvántartására, és meg kell felelnie a Kiotói Jegyzőkönyv szerinti kibocsátásiegység-forgalmi jegyzékrendszerek adatcsereszabványaira vonatkozóan a 12/CMP.1. határozat alapján kidolgozott funkcionális és műszaki előírásoknak, valamint a 71. cikk szerinti adatcsere- és műszaki előírásokban megállapított hardver-, hálózati és szoftverkövetelményeknek.

(4) Az EUTL-nek alkalmasnak kell lennie a IV–VI. fejezetben körülírt valamennyi folyamat nyilvántartására.

5. cikk

Kommunikációs kapcsolatok a kibocsátásiegység-forgalmi jegyzékek, az ITL és az EUTL között

(1) Az uniós kibocsátásiegység-forgalmi jegyzéknek és minden más kiotói jegyzéknek – azon ügyletek továbbítása érdekében, amelyek kiotói egységek másik kiotói jegyzékbe vagy másik kiotói jegyzékből történő átvezetését igénylik – kommunikációs kapcsolatot kell fenntartania az UNFCCC nemzetközi ügyleti jegyzőkönyvével (International Transaction Log, a továbbiakban: ITL).

(2) Emellett – az (1) bekezdésben körülírt ügyletek nyilvántartásba vétele és ellenőrzése céljából – az EUTL-nek is fenn kell tartania kommunikációs kapcsolatot az ITL-lel. Ebből a célból az ITL-nek minden olyan kezdeményezett ügyletet, amely kiotói jegyzéket érint, az ügylet nyilvántartásba vétele előtt továbbítania kell az EUTL-nek.

(3) Az uniós kibocsátásiegység-forgalmi jegyzéknek mindezek mellett – a kibocsátási egységek átvezetésével járó ügyletek és a IV. fejezetben körülírt számlavezetési folyamatok ellenőrzése és nyilvántartásba vétele céljából – közvetlen kommunikációs kapcsolatot is kell fenntartania az EUTL-lel. Minden olyan ügyletet, amely kibocsátási egységeket érint, az uniós kibocsátásiegység-forgalmi jegyzékben kell lebonyolítani, és az EUTL-nek kell – az ITL-nek pedig nem kell – nyilvántartásba vennie és ellenőriznie.

(4) Az Éghajlatváltozási Bizottság dönthet úgy, hogy a külső kommunikációs kapcsolatokat, az informatikai infrastruktúrát, az ügyfélszámlákhoz való hozzáférés eljárásait és a Kiotói Jegyzőkönyv szerinti számlák kezelésének mechanizmusait az uniós kibocsátásiegység-forgalmi jegyzék és az összes többi kiotói jegyzék vonatkozásában egyetlen, a központi tisztviselő által fenntartott európai konszolidált kibocsátásiegység-forgalmi jegyzékrendszerben egyesíti. Ezt a döntést követően a Bizottság köteles javaslatot előterjeszteni e rendelet módosítására, és ebben meghatározni az európai konszolidált kibocsátásiegység-forgalmi jegyzékrendszer megvalósításának módját.

(5) A központi tisztviselő korlátozott funkcionalitású kommunikációs kapcsolatot hozhat létre az EUTL és valamely csatlakozásra váró ország kibocsátásiegység-forgalmi jegyzéke között annak lehetővé tétele céljából, hogy ezek a jegyzékek az EUTL-en keresztül kapcsolatot tartsanak fenn az ITL-lel, és rögzítsék az EUTL-ben az üzemeltetők hitelesített kibocsátásadatait. E kommunikációs kapcsolat létrehozása előtt ezeknek a kibocsátásiegység-forgalmi jegyzékeknek a kibocsátásiegység-forgalmi jegyzékek valamennyi kötelező tesztelési és inicializálási eljárását sikeresen teljesíteniük kell.

6. cikk

Nemzeti tisztviselők és a kiotói jegyzékek jegyzékkezelője

(1) Minden tagállam kijelöl egy nemzeti tisztviselőt. A tagállam a saját számláihoz és az uniós kibocsátásiegység-forgalmi jegyzékben található, saját joghatósága alá tartozó számlákhoz csak nemzeti tisztviselőjén keresztül férhet hozzá, és azokat csak nemzeti tisztviselőjén keresztül kezelheti. A tagállam nemzeti tisztviselője egyben a tagállam kiotói jegyzékének jegyzékkezelője is. A kiotói jegyzék jegyzékkezelője a tagállam kiotói jegyzékét e rendelet rendelkezéseinek megfelelően üzemelteti és tartja fenn.

(2) A központi tisztviselő üzemelteti és fenntartja az uniós kibocsátásiegység-forgalmi jegyzéket. A központi tisztviselő egyben kiotói jegyzék jegyzékkezelőjének is minősül az uniós kibocsátásiegység-forgalmi jegyzék azon része vonatkozásában, amely az Európai Unió kiotói jegyzékét alkotja.

(3) A tagállamok és a Bizottság biztosítják, hogy a nemzeti tisztviselők, a központi tisztviselő és az ügyfélszámlák tulajdonosai között ne álljon fenn összeférhetetlenség.

(4) Minden tagállam megküldi a Bizottságnak nemzeti tisztviselőjének nevét és elérhetőségi adatait.

(5) A Bizottság e rendelet végrehajtását összehangolja az egyes tagállamok jegyzékkezelőivel és a központi tisztviselővel. A Bizottság ennek keretében egyeztet különösen az Éghajlatváltozási Bizottság jegyzékkezelői munkacsoportjával a kibocsátásiegység-forgalmi jegyzékek üzemeltetéséhez és az e rendelet végrehajtásához kapcsolódó kérdésekről és eljárásokról. A jegyzékkezelői munkacsoport testületileg megállapítja az e rendelet végrehajtását szolgáló közös üzemeltetési eljárásokat, beleértve az uniós kibocsátásiegység-forgalmi jegyzék változásainak és váratlan eseményeinek kezelésére szolgáló eljárásokat is. A jegyzékkezelői munkacsoport eljárási szabályzatát az Éghajlatváltozási Bizottság fogadja el.

(6) A központi tisztviselő, az illetékes hatóságok és a nemzeti tisztviselők csak a feladatuk ellátásához szükséges folyamatokat hajthatják végre.







III.

FEJEZET

EGYSÉGEK

7. cikk

Egységek

(1) Az uniós kibocsátásiegység-forgalmi jegyzéknek képesnek kell lennie a II. fejezet szerinti kibocsátási egységek és a III. fejezet szerinti kibocsátási egységek kezelésére.

(2) Valamennyi kiotói jegyzéknek és az uniós kibocsátásiegység-forgalmi jegyzéknek képesnek kell lennie KME-k, KCSE-k, IKCS-k, ETE-k, htIKCS-k és iIKCS-k (a továbbiakban együtt: kiotói egységek) kezelésére.







IV.

FEJEZET

SZÁMLÁK







1.

SZAKASZ

Valamennyi számlára vonatkozó közös rendelkezések

8. cikk

Számlák

(1) Az uniós kibocsátásiegység-forgalmi jegyzéknek tartalmaznia kell az I. melléklet „II. Technikai számlák az uniós kibocsátásiegység-forgalmi jegyzékben” és „III. Ügyfélszámlák az uniós kibocsátásiegység-forgalmi jegyzékben” című szakaszában felsorolt számlákat.

(2) Az uniós kibocsátásiegység-forgalmi jegyzéknek és minden más kiotói jegyzéknek tartalmaznia kell az I. melléklet „I. Kiotói részesfél-számlák a kiotói jegyzékekben” című szakaszában felsorolt számlákat.

(3) Az egyes típusú számlákon tartható egységek lehetséges típusait az I. melléklet, az egyes számlatípusok által kezdeményezhető, illetve fogadható ügyletek lehetséges típusait a II. melléklet határozza meg.

9. cikk

A számlák státusa

(1) Státusukat tekintve a számlák nyitottak, inaktívak, zároltak vagy lezártak lehetnek.

(2) Zárolt számláról – az egységek leadása, a hitelesített kibocsátásadatok bejegyzése és a számlaadatok aktualizálása kivételével – folyamat nem kezdeményezhető.

(3) Lezárt számláról folyamat nem kezdeményezhető. A lezárt számla nem nyitható meg újból, és egységátvezetéseket nem fogadhat.

10. cikk

A számlák kezelése

(1) Minden számlához számlakezelőt kell rendelni, aki a számla kezeléséért valamely tagállam vagy az Unió nevében felelős.

(2) Az egyes számlatípusok számlakezelőjét az I. melléklet I-1. táblázatának harmadik oszlopa állapítja meg.

(3) A számlakezelő jogosult számlákat megnyitni, számlákhoz való hozzáférést felfüggeszteni és számlákat lezárni, meghatalmazott képviselőket jóváhagyni, lehetővé tenni a számlaadatok azon módosításait, amelyek a számlakezelő jóváhagyását igénylik, valamint kezdeményezni a számlatulajdonos által a 19. cikk (4) bekezdése alapján kért ügyleteket.

(4) Az ügyfélszámlák a számlakezelő szerinti tagállam joghatósága alá tartoznak, és azokra a számlakezelő szerinti tagállam joga irányadó; az ügyfélszámlán lévő egységek a tagállam területén lévőknek minősülnek.

11. cikk

Értesítések a központi tisztviselő részéről

A központi tisztviselő az uniós kibocsátásiegység-forgalmi jegyzékben vezetett számla tulajdonosát és számlakezelőjét a 71. cikk szerinti adatcsere- és műszaki előírásokban meghatározott automatikus mechanizmus révén a számlához kapcsolódó valamennyi folyamat kezdeményezéséről, valamint teljesítéséről vagy megszakításáról értesíti.







2.

SZAKASZ

Számlák megnyitása és frissítése

12. cikk

A kiotói részesfél-számlák és a technikai számlák megnyitása

(1) A Bizottság utasítja a központi tisztviselőt az Unió kiotói részesfél-számláinak, valamint – a nemzeti kibocsátásiegység-nyilvántartási számlák kivételével – az uniós kibocsátásiegység-forgalmi jegyzék valamennyi technikai számlájának megnyitására.

(2) A tagállam illetékes szerve utasítja a nemzeti tisztviselőt saját nemzeti kibocsátásiegység-nyilvántartási számlájának az uniós kibocsátásiegység-forgalmi jegyzékben történő megnyitására.

(3) Az (1) és a (2) bekezdés szerinti utasításnak a III. mellékletben előírt információkat kell tartalmaznia.

(4) A jegyzékkezelő, illetve a központi tisztviselő az utasítástól számítva húsz munkanapon belül megnyitja a kiotói részesfél-számlát vagy technikai számlát.

13. cikk

Közönséges ügyfélszámlák megnyitása az uniós kibocsátásiegység-forgalmi jegyzékben

(1) A közönséges ügyfélszámlának az uniós kibocsátásiegység-forgalmi jegyzékben történő megnyitása iránti igényt valamelyik tagállam nemzeti tisztviselőjéhez kell benyújtani. A számlanyitást igénylő személy köteles megadni a nemzeti tisztviselő által kért információkat, amelyeknek legalább a IV. mellékletben előírt adatokat kell tartalmazniuk.

(2) A nemzeti tisztviselő tagállama megkövetelheti, hogy a számlanyitást igénylő európai uniós személyek állandó lakóhellyel rendelkezzenek vagy be legyenek jegyezve a számlát kezelő nemzeti tisztviselő tagállamában.

(3) Miután a szükséges számú meghatalmazott képviselőt a 20. cikknek megfelelően jóváhagyta, a nemzeti tisztviselő az (1) és a (2) bekezdésben előírt információk hiánytalan beérkezése után húsz munkanapon belül az uniós kibocsátásiegység-forgalmi jegyzékben megnyitja a közönséges ügyfélszámlát, vagy értesíti a számlanyitást igénylő személyt arról, hogy a számlanyitást megtagadja.

▼M1 —————

▼M1

13a. cikk

Kereskedési számlák megnyitása az uniós kibocsátásiegység-forgalmi jegyzékben

2012. június 30-tól igényelhető kereskedési számla megnyitása az uniós kibocsátásiegység-forgalmi jegyzékben. Ez esetben – a 43. és a 44. cikkben foglalt feltételekkel – az e rendeletben a közönséges ügyfélszámlára vonatkozóan megállapított szabályokat kell alkalmazni.

▼B

14. cikk

Számlanyitás kereskedési platformok számára az uniós kibocsátásiegység-forgalmi jegyzékben

▼M1

(1) A kereskedési platformok saját részükre az uniós kibocsátásiegység-forgalmi jegyzékben különleges számla (a továbbiakban: platformszámla) megnyitását igényelhetik. Ezt az igényüket a nemzeti tisztviselőnél jelzik. A számlanyitást igénylő személy köteles átadni a nemzeti tisztviselő által megkövetelt információkat. Ezeknek az információknak legalább a III. mellékletben meghatározott adatokat kell magukban foglalniuk, továbbá bizonyítékot kell tartalmazniuk arra vonatkozóan, hogy a kereskedési platform az uniós kibocsátásiegység-forgalmi jegyzék által e rendelet alapján nyújtottal megegyező vagy annál magasabb szintű biztonságot nyújt.

(2) A nemzeti tisztviselők gondoskodnak arról, hogy a külső platformok megfeleljenek a 71. cikk szerinti adatcsere- és műszaki előírásokban megállapított technikai és biztonsági követelményeknek.

▼B

(3) Miután a szükséges számú meghatalmazott képviselőt a 20. cikknek megfelelően jóváhagyta, a nemzeti tisztviselő az (1) és a (2) bekezdésben előírt információk hiánytalan beérkezése után húsz munkanapon belül az uniós kibocsátásiegység-forgalmi jegyzékben megnyitja a platformszámlát, vagy értesíti a számlanyitást igénylő személyt arról, hogy a számlanyitást megtagadja.

▼M1

(4) A 19. cikk (2) bekezdése alkalmazásában nem szükséges további meghatalmazott képviselő jóváhagyása, ha az ügyletet mentességet élvező kereskedési platform kezdeményezte. A kereskedési platform számára ilyen mentességet a nemzeti tisztviselő biztosíthat abban az esetben, ha a külső kereskedési platform azt írásban kéri, és egyúttal bizonyítékot szolgáltat arra vonatkozóan, hogy biztonsági rendszere legalább a 19. cikk (2) bekezdésben meghatározott követelménnyel azonos szintű biztonságot nyújt. Az alkalmazandó műszaki és biztonsági minimumkövetelményeket a 71. cikk szerinti adatcsere- és műszaki előírásokban kell megállapítani. A nemzeti tisztviselő az ilyen irányú kérésekről haladéktalanul értesíti a Bizottságot. Az e bekezdés alapján biztosított mentességeket a Bizottság nyilvánosan közzéteszi.

▼B

15. cikk

Üzemeltetői számlák megnyitása az uniós kibocsátásiegység-forgalmi jegyzékben

(1) Az új létesítmény üzemeltetésével összefüggésben üvegházhatást okozó gázok kibocsátására vonatkozóan kiadott engedély hatálybalépését követően húsz munkanapon belül az engedélyt kiadó illetékes hatóság a saját tagállama szerinti nemzeti tisztviselő rendelkezésére bocsátja a VII. mellékletben előírt információkat, az üzemeltető pedig köteles a nemzeti tisztviselőnél igényelni üzemeltetői számlájának megnyitását az uniós kibocsátásiegység-forgalmi jegyzékben.

(2) Ha az illetékes hatóság ilyen értelmű döntést hoz, az (1) bekezdésben említett információkat az (1) bekezdésben előírt határidőn belül az üzemeltető is a nemzeti tisztviselő rendelkezésére bocsáthatja.

(3) Miután a szükséges számú meghatalmazott képviselőt a 20. cikknek megfelelően jóváhagyta, a nemzeti tisztviselő az (1) bekezdésben előírt információk hiánytalan beérkezése után húsz munkanapon belül az uniós kibocsátásiegység-forgalmi jegyzékben külön üzemeltetői számlát nyit minden egyes létesítmény részére.

16. cikk

Légijármű-üzemeltetői számlák megnyitása az uniós kibocsátásiegység-forgalmi jegyzékben

(1) A légi jármű figyelemmelkísérési tervének jóváhagyását követően húsz munkanapon belül, de legkorábban 2012. január 1-jén az illetékes hatóság a nemzeti tisztviselője rendelkezésére bocsátja a VIII. mellékletben előírt információkat, a légijármű-üzemeltető pedig köteles a nemzeti tisztviselőnél igényelni légijármű-üzemeltetői számlájának megnyitását az uniós kibocsátásiegység-forgalmi jegyzékben. Minden légijármű-üzemeltető számára pontosan egy légijármű-üzemeltetői számlát kell megnyitni.

(2) Ha az illetékes hatóság ilyen értelmű döntést hoz, az (1) bekezdésben említett információkat az (1) bekezdésben előírt határidőn belül az üzemeltető is a nemzeti tisztviselő rendelkezésére bocsáthatja.

(3) Miután a szükséges számú meghatalmazott képviselőt a 40. cikknek megfelelően jóváhagyta, a nemzeti tisztviselő az (1) bekezdésben előírt információk hiánytalan beérkezése után negyven munkanapon belül az uniós kibocsátásiegység-forgalmi jegyzékben külön légijármű-üzemeltetői számlát nyit minden légijármű-üzemeltető részére.

▼M1

(4) A légijármű-üzemeltetői számla státusát zároltról nyitottra kell állítani akkor, ha a 29. cikk szerint megtörtént a hitelesített kibocsátásadatok rögzítése, és a 31. cikk (1) bekezdése alapján meghatározott megfelelőségi állapotjelző értéke legalább nulla. A számla státusát ennél korábban kell zároltról nyitottra állítani, ha a számlatulajdonos – kereskedés folytatása céljából – felkéri a nemzeti tisztviselőt számlája aktiválására, és kérésében átadja legalább mindazt, amit a 71. cikk szerinti adatcsere- és műszaki előírások ebből a célból megkövetelnek.

▼B

17. cikk

Hitelesítői számlák megnyitása az uniós kibocsátásiegység-forgalmi jegyzékben

(1) A hitelesítői számlának az uniós kibocsátásiegység-forgalmi jegyzékben történő megnyitása iránti igényt a nemzeti tisztviselőhöz kell benyújtani. A számlanyitást igénylő személy köteles megadni a nemzeti tisztviselő által kért információkat, amelyeknek tartalmazniuk kell a IV. és az V. mellékletben előírt adatokat.

(2) Miután a szükséges számú meghatalmazott képviselőt a 20. cikknek megfelelően jóváhagyta, a nemzeti tisztviselő az (1) bekezdésben előírt információk hiánytalan beérkezése után húsz munkanapon belül az uniós kibocsátásiegység-forgalmi jegyzékben megnyitja a hitelesítői számlát.

▼M1

18. cikk

A számlanyitás megtagadása

(1) A nemzeti tisztviselő ellenőrzi a számlanyitás igénylésekor átadott információk és okiratok hiánytalan, naprakész, pontos és valós voltát.

(2) A nemzeti tisztviselő a számlanyitást megtagadhatja:

a) ha az átadott információk és okiratok hiányosak, nem naprakészek vagy másként pontatlanok vagy hamisak;

b) ha a számlatulajdonos-jelölttel – vagy jogi személy számlatulajdonos-jelölt esetében bármely igazgatóval – szemben kibocsátási egységekkel vagy kiotói egységekkel kapcsolatos csalással, pénzmosással, terrorizmus finanszírozásával vagy olyan más súlyos bűncselekménnyel összefüggésben vizsgálat van folyamatban, amelynek elkövetésében a számla eszközként felhasználható, vagy ilyen bűncselekmény elkövetéséért az adott személyt az elmúlt öt évben elítélték;

c) ha a nemzeti tisztviselő alapos okkal feltételezi, hogy a számlát kibocsátási egységekkel vagy kiotói egységekkel kapcsolatos csalás, pénzmosás, terrorizmus finanszírozása vagy más súlyos bűncselekmény elkövetése céljára felhasználhatják;

d) a nemzeti jogban meghatározott okból.

(3) Ha a nemzeti tisztviselő a számlanyitást megtagadja, a számlanyitást igénylő személy a nemzeti jog szerint a kérdésben hatáskörrel és illetékességgel rendelkező hatóságnál kifogással élhet; a hatóság vagy kötelezi a nemzeti tisztviselőt a számla megnyitására, vagy – indokolással ellátott határozat útján, e rendelettel összeegyeztethető és jogszerű cél elérésére törekvő nemzeti jogi rendelkezésekben megállapított arányos követelmények alapján – megerősíti az elutasítást.

▼B

19. cikk

Meghatalmazott képviselők

▼M1

(1) A hitelesítői számla kivételével minden számlához legalább két meghatalmazott képviselőnek kell tartoznia. A hitelesítői számlához legalább egy meghatalmazott képviselőnek kell tartoznia. A számlatulajdonos nevében az ügyleteket és más folyamatokat a meghatalmazott képviselők kezdeményezik.

(2) A számlákhoz egy vagy több további meghatalmazott képviselő tartozhat. Az ügyletek kezdeményezéséhez a meghatalmazott képviselő jóváhagyása mellett egy további meghatalmazott képviselő jóváhagyása is szükséges; nem szükséges azonban ilyen jóváhagyás:

a) az azokra a számlákra irányuló átvezetések esetében, amelyek szerepelnek a számlatulajdonos által megbízhatónak tartott számláknak az uniós kibocsátásiegység-forgalmi jegyzékben vezetett jegyzékén;

b) a 14. cikk (4) bekezdése alapján mentességet élvező kereskedési platformok által kezdeményezett ügyletek esetében; és

c) a kibocsátási egységeknek, a KCSE-knek és az IKCS-knek a VI. fejezet 3. szakasza szerint történő leadása esetében.

▼M1

(2a) Az (1) bekezdésben előírt meghatalmazott képviselők mellett a számlákhoz olyan meghatalmazott képviselők is tartozhatnak, akik csak betekinteni jogosultak a számlába.

▼B

(3) A számlakezelő lehetőséget biztosíthat arra, hogy az ügyfélszámlák tulajdonosai lehetővé tegyék, hogy számlájukhoz kereskedési platformon keresztül is hozzá lehessen férni. Azok a számlatulajdonosok, akik lehetővé teszik, hogy a számlájukhoz kereskedési platformon keresztül is hozzá lehessen férni, kötelesek egy olyan személyt meghatalmazott képviselőként megnevezni, aki egy platformszámlának már meghatalmazott képviselője.

(4) Ha a meghatalmazott képviselő nem rendelkezik internet-hozzáféréssel, akkor kérheti a számlakezelőt, hogy nevében ügyleteket kezdeményezzen, amennyiben a számlakezelő ilyen kérésekre lehetőséget biztosít, és a számlához való hozzáférés a 27. cikk értelmében nincs felfüggesztve.

(5) Az adatcsere- és műszaki előírások az egyes számlatípusok esetében korlátozhatják a meghatalmazott képviselők és a további meghatalmazott képviselők számát. A nemzeti tisztviselő a saját számlája esetében ezt a korlátot alacsonyabb szinten is megállapíthatja, a meghatalmazott képviselők minimális számának azonban mindenkor legalább háromnak kell lennie.

(6) Meghatalmazott képviselő és további meghatalmazott képviselő csak 18 évesnél idősebb természetes személy lehet. Egy adott számla esetében a meghatalmazott képviselők és további meghatalmazott képviselők mindegyikének különböző személynek kell lennie, ugyanakkor azonban ugyanaz a személy több számla esetében is lehet meghatalmazott képviselő vagy további meghatalmazott képviselő. A nemzeti tisztviselő tagállama megkövetelheti, hogy minden ügyfélszámla esetében legalább egy meghatalmazott képviselő állandó lakóhellyel rendelkezzék a számlát kezelő nemzeti tisztviselő tagállamában.

20. cikk

A meghatalmazott képviselők és a további meghatalmazott képviselők megnevezése és jóváhagyása

(1) A számlanyitást igénylő személy a számlanyitás igénylésekor köteles legalább két meghatalmazott képviselőt megnevezni, és egyúttal – ha erre a számlakezelő lehetőséget biztosít – további meghatalmazott képviselőket is megnevezhet.

(2) A meghatalmazott képviselő vagy további meghatalmazott képviselő megnevezésekor a számlanyitást igénylő személy köteles megadni a tisztviselő által kért információkat. Ezeknek az információknak tartalmazniuk kell legalább a IX. mellékletben előírt okiratokat és azonosító adatokat.

(3) A nemzeti tisztviselő a (2) bekezdésben előírt információk hiánytalan beérkezése után húsz munkanapon belül jóváhagyja a meghatalmazott képviselőt vagy további meghatalmazott képviselőt, vagy értesíti a számlanyitást igénylő személyt arról, hogy a jóváhagyást megtagadja. Ha a megnevezett személy adatainak értékelése hosszabb időt igényel, a tisztviselő – a számlanyitást igénylő személy értesítésével – egy ízben legfeljebb további húsz munkanappal meghosszabbíthatja az értékelési eljárás határidejét.

▼M1

(3a) A nemzeti tisztviselő ellenőrzi a meghatalmazott képviselő vagy további meghatalmazott képviselő megnevezésekor átadott információk és okiratok hiánytalan, naprakész, pontos és valós voltát.

(3b) A nemzeti tisztviselő megtagadhatja a meghatalmazott képviselő vagy további meghatalmazott képviselő jóváhagyását:

a) ha az átadott információk és okiratok hiányosak, nem naprakészek vagy másként pontatlanok vagy hamisak;

b) ha a megnevezett képviselővel szemben kibocsátási egységekkel vagy kiotói egységekkel kapcsolatos csalással, pénzmosással, terrorizmus finanszírozásával vagy olyan más súlyos bűncselekménnyel összefüggésben vizsgálat van folyamatban, amelynek elkövetésében a számla eszközként felhasználható, vagy ilyen bűncselekmény elkövetéséért az adott személyt az elmúlt öt évben elítélték;

c) a nemzeti jogban meghatározott okból.

▼B

(4) Ha a nemzeti tisztviselő a meghatalmazott képviselő vagy további meghatalmazott képviselő jóváhagyását megtagadja, a számlanyitást igénylő személy e megtagadással szemben az illetékes hatóságnál vagy a nemzeti jog szerint a kérdésben hatáskörrel és illetékességgel rendelkező hatóságnál kifogással élhet; a hatóság vagy kötelezi a nemzeti tisztviselőt a jóváhagyás megadására, vagy – indokolással ellátott határozattal – megerősíti az elutasítást. A jóváhagyás megtagadását megalapozhatja, ha a meghatalmazott képviselőként vagy további meghatalmazott képviselőként megnevezett személlyel szemben kibocsátási egységekkel vagy kiotói egységekkel kapcsolatos csalással, pénzmosással, terrorizmus finanszírozásával vagy olyan más súlyos bűncselekménnyel összefüggésben vizsgálat van folyamatban, amelynek elkövetésében a számla eszközként felhasználható; a jóváhagyás megtagadását megalapozhatja továbbá a nemzeti jogban előírt bármely más körülmény.

(5) A kibocsátáskereskedelmi rendszerbeli központi elszámolószámla meghatalmazott képviselője egyben a központi tisztviselő meghatalmazott képviselője is. Az egyes nemzeti kibocsátásiegység-nyilvántartási számlák meghatalmazott képviselője egyben azon tagállam nemzeti tisztviselőjének meghatalmazott képviselője is, amelyhez az adott nemzeti kibocsátásiegység-nyilvántartási számla tartozik.

21. cikk

A számlaadatok és a meghatalmazott képviselőkre vonatkozó információk aktualizálása

(1) A számlatulajdonos köteles tíz munkanapon belül bejelenteni a számlakezelőnek azon információk mindennemű megváltozását, amelyeket a számlanyitás érdekében vagy bármely meghatalmazott képviselő vagy további meghatalmazott képviselő megnevezésekor megadott. A légijármű-üzemeltető köteles tíz munkanapon belül bejelenteni a számlakezelőnek, ha részt vett több légijármű-üzemeltető egyesülésében vagy maga több légijármű-üzemeltetőre szétvált. Ha a számlatulajdonosnak számlanyitáskor vagy a meghatalmazott képviselő vagy további meghatalmazott képviselő megnevezésekor egy adott információt bizonyítania kellett, akkor a megváltozás bejelentésekor köteles a megváltozott információt hasonlóképpen bizonyítani. A számlakezelő a bejelentés és az azt kísérő bizonyítékok kézhezvételét követően tizenöt munkanapon belül aktualizálja a számlatulajdonosra vonatkozó információkat, vagy – a számlatulajdonos értesítése mellett – megtagadja az aktualizálást. A megtagadással szemben – a 13. cikk (4) bekezdésének, a 14. cikk (4) bekezdésének, illetve a 20. cikk (4) bekezdésének megfelelően – az illetékes hatóságnál vagy a nemzeti jog szerint a kérdésben hatáskörrel és illetékességgel rendelkező hatóságnál kifogásnak van helye.

(2) A közönséges ügyfélszámla, a platformszámla, a hitelesítői számla és a légijármű-üzemeltetői számla tulajdonosa a számla feletti tulajdonjogát másnak el nem adhatja, és arról le nem mondhat. Az üzemeltetői számla tulajdonosa a számla feletti tulajdonjogát csak az üzemeltetői számlához kapcsolódó létesítménnyel együtt adhatja el, és arról csak azzal együtt mondhat le.

(3) A meghatalmazott képviselő és a további meghatalmazott képviselő ebbéli jogállását másra át nem ruházhatja.

(4) A számlatulajdonos valamely meghatalmazott képviselő visszahívását azzal a feltétellel jelentheti be, hogy legalább két meghatalmazott képviselőnek maradnia kell. A felelős tisztviselő a bejelentés kézhezvételétől számítva tíz munkanapon belül eltávolítja a meghatalmazott képviselőt.

(5) A számlatulajdonos új meghatalmazott képviselőt vagy új további meghatalmazott képviselőt a 20. cikkben előírt eljárással nevezhet meg.

(6) Ha a 2003/87/EK irányelv 18a. cikke szerinti eljárással vagy az Európai Unió bővítése nyomán valamely légijármű-üzemeltető esetében megváltozik az igazgatási célból hozzárendelt tagállam, akkor a központi tisztviselő aktualizálja a megfelelő légijármű-üzemeltetői számlához rendelt nemzeti tisztviselőt. A légijármű-üzemeltetői számla kezelését végző tisztviselő megváltozásakor az új tisztviselő kötelezheti a légijármű-üzemeltetőt az új tisztviselő által a 16. cikk alapján a számlanyitás céljából megkövetelt információk, valamint az új tisztviselő által a 20. cikk alapján a meghatalmazott képviselőkkel kapcsolatban megkövetelt információk megadására.

(7) A fenti (6) bekezdésben foglalt kivételtől eltekintve a számla kezelését mindenkor ugyanaz a tagállam végzi.

▼M1

21a. cikk

Megbízhatónak tartott számlák jegyzéke

(1) 2012. június 30-tól az uniós kibocsátásiegység-forgalmi jegyzékben az üzemeltetői számlákhoz, a légijármű-üzemeltetői számlákhoz, a közönséges ügyfélszámlákhoz és a kereskedési számlákhoz olyan jegyzék rendelhető, amely a számlatulajdonos által megbízhatónak tartott számlákat tartalmazza.

(2) A megbízhatónak tartott számlák jegyzékére automatikusan rá kell vezetni az adott számlatulajdonos tulajdonában lévő más számlákat.

(3) A megbízhatónak tartott számlák jegyzékét érintő módosítások kezdeményezésére és végrehajtására a VI. fejezetben meghatározott ügyletekre vonatkozóan a 32a. cikkben előírt eljárást kell alkalmazni. A módosítást egy további meghatalmazott képviselőnek – vagy másik meghatalmazott képviselőnek, ha a számlához nem tartozik további meghatalmazott képviselő – vissza kell igazolnia. A 32a. cikk (4) bekezdése szerinti késleltetés nem alkalmazandó abban az esetben, ha a módosítás számlának a megbízhatónak tartott számlák jegyzékéről való törlésére irányul; a megbízhatónak tartott számlák jegyzékének mindennemű más módosítása esetében hét nap késleltetést kell alkalmazni.

▼B







3.

SZAKASZ

Számlák lezárása

22. cikk

Kiotói részesfél-számlák, technikai számlák, közönséges ügyfélszámlák és platformszámlák lezárása

A tisztviselő az általa kezelt kiotói részesfél-számla, technikai számla, közönséges ügyfélszámla vagy platformszámla tulajdonosa által a számla lezárására vonatkozóan benyújtott igény kézhezvételétől számítva tíz munkanapon belül lezárja a kérdéses számlát.

23. cikk

Üzemeltetői számlák lezárása

(1) Az illetékes hatóság tíz munkanapon belül értesíti a nemzeti tisztviselőt, ha egy létesítménynek az üvegházhatást okozó gázok kibocsátására vonatkozó engedélye visszavonásra vagy leadásra került, és ennek eredményeképpen az adott létesítmény ilyen engedéllyel többé nem rendelkezik. Az illetékes hatóság tíz munkanapon belül értesíti a nemzeti tisztviselőt arról is, ha tudomására jut, hogy egy létesítményt az illetékes hatóság értesítése nélkül bezártak. Az illetékes hatóságtól beérkezett értesítéstől számítva tíz munkanapon belül a nemzeti tisztviselő rögzíti az uniós kibocsátásiegység-forgalmi jegyzékben az üvegházhatást okozó gázok kibocsátására vonatkozó engedély lejártának napját. Ha a létesítményt az engedély lejárta előtt zárták be, akkor az engedély lejártának napjaként az illetékes hatóság által megjelölt bezárási napot kell rögzíteni.

(2) A nemzeti tisztviselő az üzemeltetői számlákat az engedély lejártának napja szerinti évet követő év június 30-áig akkor zárhatja le, ha a kérdéses létesítmény legalább a hitelesített kibocsátásadataival megegyező mennyiségű kibocsátási egységet vagy kiotói egységet leadott.

24. cikk

Légijármű-üzemeltetői számlák lezárása

A nemzeti tisztviselő légijármű-üzemeltetői számlát csak akkor zárhat le, ha az illetékes hatóság erre azért utasította, mert – a számlatulajdonos bejelentése nyomán vagy más információk alapján – tudomást szerzett arról, hogy a szóban forgó légijármű-üzemeltető másik légijármű-üzemeltetőbe beolvadt, vagy a 2003/87/EK irányelv I. mellékletének hatálya alá tartozó valamennyi tevékenységét véglegesen megszüntette.

25. cikk

Hitelesítői számlák lezárása

(1) A nemzeti tisztviselő a hitelesítő által számlája lezárására vonatkozóan benyújtott igénytől számítva tíz munkanapon belül lezárja az üzemeltetői számlát.

(2) Üzemeltetői számla lezárására a nemzeti tisztviselőt az illetékes hatóság is utasíthatja a következő két eset bármelyikének fennállása esetén:

a) a hitelesítő akkreditációja lejárt vagy visszavonásra került;

b) a hitelesítő beszüntette működését.

26. cikk

Pozitív egyenleg a lezárandó számlán

(1) Ha azon a számlán, amelyet a tisztviselőnek a 22–25. cikk vagy a 28. cikk alapján le kell zárnia, a kibocsátási egységek vagy a kiotói egységek pozitív egyenleget mutatnak, akkor a tisztviselő első lépésként felszólítja a számlatulajdonost egy olyan másik, ugyanazon tisztviselő által kezelt számla megnevezésére, amelyre ezeket a kibocsátási egységeket vagy kiotói egységeket át kívánja vezettetni. Ha a számlatulajdonos negyven munkanapon belül nem válaszol a tisztviselő felszólítására, akkor a tisztviselő a kibocsátási egységeket az uniós kibocsátásiegység-forgalmi jegyzékben lévő nemzeti kibocsátásiegység-nyilvántartási számlájára, a kiotói egységeket a kiotói jegyzékében lévő valamelyik kiotói részesfél-számlára átvezetheti.

(2) Ha azon a számlán, amelyhez a nemzeti tisztviselő a 27. cikk (3) bekezdése alapján felfüggesztette a hozzáférést, a kibocsátási egységek vagy a kiotói egységek pozitív egyenleget mutatnak, akkor az illetékes hatóság a 28. cikk (1) bekezdése alapján adott utasításában úgy rendelkezhet, hogy a kibocsátási egységeket a megfelelő nemzeti kibocsátásiegység-nyilvántartási számlára, a kiotói egységeket a megfelelő kiotói részesfél-számlára haladéktalanul át kell vezetni.







4.

SZAKASZ

Számlákhoz való hozzáférés felfüggesztése

27. cikk

Számlákhoz való hozzáférés felfüggesztése

(1) A tisztviselő felfüggesztheti a meghatalmazott képviselő vagy a további meghatalmazott képviselő hozzáférését a kibocsátásiegység-forgalmi jegyzékében lévő bármely olyan számlához és bármely olyan folyamathoz, amelyhez az adott meghatalmazott képviselőnek egyébként volna hozzáférése, ha a tisztviselő tudomást szerez arról vagy alapos okkal feltételezi, hogy az adott meghatalmazott képviselő:

a) olyan számlákhoz vagy folyamatokhoz kísérelte meg a hozzáférést, amelyekhez nem jogosult hozzáférni;

b) valamely számlához vagy folyamathoz nem a megfelelő felhasználónévvel és jelszóval kísérelt meg több alkalommal hozzáférni; vagy

c) kísérletet tett vagy kísérleteket tesz a kibocsátásiegység-forgalmi jegyzék vagy a kibocsátásiegység-forgalmi jegyzékrendszer biztonságának aláásására.

(2) A tisztviselő a következő feltételek valamelyikének fennállása esetén felfüggesztheti az összes meghatalmazott képviselő és további meghatalmazott képviselő hozzáférését egy adott számlához:

a) a számlatulajdonos örökös nélkül meghalt vagy jogi személyként megszűnt létezni;

b) a számlatulajdonos elmulasztotta a díjfizetést;

c) a számlatulajdonos megszegte a számlabirtoklás feltételeit;

d) a számlatulajdonos nem adta beleegyezését a nemzeti tisztviselő vagy a központi tisztviselő által a számlabirtoklás feltételein tett módosításokhoz;

e) a számlatulajdonos nem támasztotta alá bizonyítékokkal a számlaadatok változását, vagy a számlaadatokkal kapcsolatos új követelmények teljesítése érdekében nem szolgáltatott bizonyítékokat;

f) a számlatulajdonos megszegte a számlához tartozó meghatalmazott képviselők minimális számára vonatkozó szabályt;

g) a számlatulajdonos megszegte a tagállam által támasztott azon követelményt, hogy legalább egy meghatalmazott képviselőnek állandó lakóhellyel kell rendelkeznie a számlakezelő tagállamában;

h) a számlatulajdonos megszegte a tagállam által támasztott azon követelményt, hogy a számlatulajdonosnak állandó lakóhellyel kell rendelkeznie vagy bejegyezve kell lennie a számlakezelő tagállamában.

▼M1

(2a) A tisztviselő a következő esetekben és feltételek szerint felfüggesztheti az összes meghatalmazott képviselő és további meghatalmazott képviselő hozzáférését egy adott számlához, valamint a folyamatok kezdeményezésének lehetőségét az adott számláról:

a) legfeljebb két hétre akkor, ha alapos okkal feltételezi, hogy a számlát csalás, pénzmosás, terrorizmus finanszírozása vagy más súlyos bűncselekmény elkövetése céljára felhasználták vagy fel fogják használni; vagy

b) jogszerű cél elérésére törekvő nemzeti jogi rendelkezések alapján, azokkal összhangban.

▼B

(3) A nemzeti tisztviselő felfüggesztheti a közönséges ügyfélszámlához vagy platformszámlához való hozzáférést, ha úgy ítéli meg, hogy a számlanyitást a 13. cikk (3) bekezdése, illetve a 14. cikk (3) bekezdése alapján meg kellett volna tagadni.

(4) A számlakezelő a felfüggesztést megalapozó helyzet megszűnésekor a felfüggesztést haladéktalanul feloldja.

(5) A számlatulajdonos a hozzáférésének az (1) és a (3) bekezdés szerinti felfüggesztésével szemben harminc naptári napon belül az illetékes hatóságnál vagy a nemzeti jog szerint a kérdésben hatáskörrel és illetékességgel rendelkező hatóságnál kifogással élhet; a hatóság vagy kötelezi a nemzeti tisztviselőt a hozzáférés helyreállítására, vagy – indokolással ellátott határozattal – megerősíti a felfüggesztést.

(6) A tisztviselőt a hozzáférés felfüggesztésére az illetékes hatóság, illetve – az uniós kibocsátásiegység-forgalmi jegyzékben lévő számlák vonatkozásában – a központi tisztviselő is utasíthatja.

(7) Platformszámlához való hozzáférés felfüggesztésekor a tisztviselő a kereskedési platformnak a 19. cikk (3) bekezdése alapján az ügyfélszámlák vonatkozásában fennálló hozzáférését is felfüggeszti. Platformszámlához tartozó meghatalmazott képviselő vagy további meghatalmazott képviselő hozzáférésének felfüggesztésekor a tisztviselő a kereskedési platformnak a 19. cikk (3) bekezdése alapján az ügyfélszámlák vonatkozásában fennálló hozzáféréséből kifolyólag az adott meghatalmazott képviselőt vagy további meghatalmazott képviselőt megillető hozzáféréseket is felfüggeszti.

(8) Ha az üzemeltetői számla vagy a légijármű-üzemeltetői számla tulajdonosát az (1) vagy a (2) bekezdés szerinti felfüggesztés a 2003/87/EK irányelv 12. cikkének (2a), illetve (3) bekezdésében megállapított leadási határidőt megelőző tíz munkanapon belül egységek leadásában akadályozza, akkor a nemzeti tisztviselő – a számlatulajdonos kérésére, a meghatalmazott képviselőt azonosító adatokat alátámasztó bizonyítékok átvételét követően – a számlatulajdonos által megjelölt mennyiségű kibocsátási egységet, KCSE-t és IKCS-t leadja.

28. cikk

Számlák lezárása és meghatalmazott képviselők eltávolítása a tisztviselő kezdeményezésére

(1) Ha a 27. cikk alapján a közönséges ügyfélszámlához vagy platformszámlához való hozzáférés felfüggesztését megalapozó helyzet többszöri felszólítás ellenére ésszerű időn belül nem szűnik meg, akkor az illetékes hatóság utasíthatja a nemzeti tisztviselőt a felfüggesztéssel érintett számla lezárására.

(2) Ha a nulla egyenlegű közönséges ügyfélszámla egy év leforgása alatt egyetlen ügyletben sem vett részt, akkor a nemzeti tisztviselő értesítheti a számlatulajdonost arról, hogy a közönséges ügyfélszámlát negyven munkanapon belül le fogja zárni, hacsak a számlatulajdonos ez alatt az idő alatt nem igényli a nemzeti tisztviselőtől a közönséges ügyfélszámla fenntartását. Ha a nemzeti tisztviselőhöz a számlatulajdonostól ilyen irányú igény nem érkezik, a nemzeti tisztviselő a számlát lezárhatja.

(3) A nemzeti tisztviselő az üzemeltetői számlát lezárhatja, ha az illetékes hatóság a nemzeti tisztviselőt azzal az indokolással a számla lezárására utasítja, hogy a létesítmény üzemeltetőjétől ésszerűen nem várható további kibocsátási egységek leadása.

(4) A nemzeti tisztviselő a meghatalmazott képviselőt vagy további meghatalmazott képviselőt eltávolíthatja, ha úgy ítéli meg, hogy a meghatalmazott képviselő vagy további meghatalmazott képviselő jóváhagyását a 20. cikk (3) bekezdése alapján meg kellett volna tagadni, különösen pedig akkor, ha tudomására jut, hogy a meghatalmazott képviselő vagy további meghatalmazott képviselő megnevezésekor megadott okiratok és azonosító adatok hamisak vagy hibásak voltak.

(5) A számlatulajdonos a számlájának az (1) bekezdés szerinti lezárásával, illetve a meghatalmazott képviselőjének vagy további meghatalmazott képviselőjének a (4) bekezdés szerinti eltávolításával szemben harminc naptári napon belül az illetékes hatóságnál vagy a nemzeti jog szerint a kérdésben hatáskörrel és illetékességgel rendelkező hatóságnál kifogással élhet; a hatóság vagy kötelezi a nemzeti tisztviselőt a számla vagy a meghatalmazott képviselő vagy további meghatalmazott képviselő helyreállítására, vagy – indokolással ellátott határozattal – megerősíti a felfüggesztést vagy eltávolítást.







V.

FEJEZET

HITELESÍTETT KIBOCSÁTÁSADATOK ÉS MEGFELELÉS

29. cikk

A létesítmény és a légijármű-üzemeltető hitelesített kibocsátásadatai

(1) Az éves kibocsátásadatoknak az uniós kibocsátásiegység-forgalmi jegyzékbe való elküldése előtt minden üzemeltető és légijármű-üzemeltető a számláját kezelő nemzeti tisztviselőnél nyilvántartásba vett hitelesítők közül hitelesítőt választ magának. Ha az üzemeltető vagy légijármű-üzemeltető egyben hitelesítő is, saját magát hitelesítőként nem választhatja.

(2) A nemzeti tisztviselő a tárgyévi kibocsátásadatokat a tárgyévet követő év január 1. és március 31. között rögzíti a rendszerben. Ha a létesítmény üvegházhatást okozó gázok kibocsátására vonatkozó engedélye már lejárt, akkor a tárgyévi kibocsátásadatok a tárgyév folyamán is rögzíthetők. Az illetékes hatóság dönthet úgy, hogy a fent megállapított határidőn belül a kibocsátásadatokat a nemzeti tisztviselő helyett a számlatulajdonos vagy a hitelesítő (ideértve azokat az illetékes hatóságokat is, amelyek egyben hitelesítőként is eljárnak) köteles rögzíteni.

(3) Az éves kibocsátásadatokat a X. mellékletben meghatározott formátumban kell elküldeni.

▼M1

(4) Azt követően, hogy a 2003/87/EK irányelv 15. cikkének első bekezdése alapján kielégítő módon ellenőrizte az üzemeltető által a létesítmény adott évet megelőző évre vonatkozó kibocsátásairól benyújtott jelentést, illetőleg a légijármű-üzemeltető által az adott évet megelőző év folyamán végzett összes légi közlekedési tevékenységből származó kibocsátásokról benyújtott jelentést, a hitelesítő vagy az illetékes hatóság az éves hitelesített kibocsátásadatokat jóváhagyja.

(5) A (4) bekezdés alapján jóváhagyott kibocsátásadatokat a nemzeti tisztviselő vagy az illetékes hatóság az uniós kibocsátásiegység-forgalmi jegyzékben hitelesítettként megjelöli. Az illetékes hatóság dönthet úgy, hogy a kibocsátásadatoknak az uniós kibocsátásiegység-forgalmi jegyzékben hitelesítettként való megjelölése nem a nemzeti tisztviselő, hanem a hitelesítő feladata.

▼B

(6) A tagállam által a 2003/87/EK irányelv V. melléklete alapján megállapított részletes követelményeknek való megfelelés biztosítása érdekében az illetékes hatóság utasíthatja a nemzeti tisztviselőt a létesítmény vagy légijármű-üzemeltető adott évi hitelesített kibocsátásadatainak kiigazítására; ennek érdekében a nemzeti tisztviselő az uniós kibocsátásiegység-forgalmi jegyzékben rögzíti az adott létesítmény vagy légijármű-üzemeltető kiigazított ellenőrzött vagy becsült kibocsátásadatait.

(7) Ha egy adott év május 1-jén a létesítmény vagy légijármű-üzemeltető esetében az uniós kibocsátásiegység-forgalmi jegyzék valamely korábbi évre vonatkozóan nem tartalmaz hitelesített kibocsátásadatot vagy a hitelesített kibocsátásadat bizonyítottan téves, akkor az uniós kibocsátásiegység-forgalmi jegyzékben esetleg rögzítendő helyettesítő becsült kibocsátásadatot a tagállam által a 2003/87/EK irányelv V. melléklete alapján megállapított részletes követelményekhez a lehető legszigorúbban igazodva kell meghatározni.

30. cikk

Számlák zárolása a hitelesített kibocsátásadatok elküldésének elmulasztása miatt

(1) Ha egy adott év április 1-jéig nem történt meg a létesítmény vagy légijármű-üzemeltető előző évi éves hitelesített kibocsátásadatainak rögzítése az uniós kibocsátásiegység-forgalmi jegyzékben, akkor az uniós kibocsátásiegység-forgalmi jegyzéknek a megfelelő üzemeltetői vagy légijármű-üzemeltetői számlát zárolnia kell.

(2) Ha a létesítmény vagy légijármű-üzemeltető összes még hiányzó hitelesített kibocsátásadatának rögzítése megtörtént az uniós kibocsátásiegység-forgalmi jegyzékben, akkor az uniós kibocsátásiegység-forgalmi jegyzéknek a számla státusát nyitottra kell állítania.

31. cikk

A megfelelőségi állapotjelző értékének meghatározása

(1) Az uniós kibocsátásiegység-forgalmi jegyzéknek minden nyitott vagy zárolt üzemeltetői számla, illetve légijármű-üzemeltetői számla esetében minden év május 1-jén meg kell határoznia a számlához tartozó létesítmény vagy légijármű-üzemeltető előző évre vonatkozó megfelelőségi állapotjelzőjének értékét; ez az érték az aktuális időszakra vonatkozóan leadott kibocsátási egységek, IKCS-k és KCSE-k összegének és az aktuális időszakra vonatkozó – az adott évet is figyelembe véve az adott évig számított – összes hitelesített kibocsátásadat összegének egy korrekciós taggal megnövelt különbségeként számítandó.

(2) Az (1) bekezdés szerinti korrekciós tag nulla, ha az előző időszak utolsó évére vonatkozó megfelelőségi állapotjelző értéke nagyobb volt nullánál, és megegyezik az előző időszak utolsó évére vonatkozó megfelelőségi állapotjelző értékével, ha ez utóbbi érték legfeljebb nulla volt.

(3) Az uniós kibocsátásiegység-forgalmi jegyzéknek minden évre vonatkozóan rögzítenie kell minden létesítmény és légijármű-üzemeltető megfelelőségi állapotjelzőjének értékét.

32. cikk

Inaktív légijármű-üzemeltetői számlák

(1) Ha a kibocsátási egységek leadására vonatkozóan a 2003/87/EK irányelv 12. cikkének (2a) bekezdésében előírt határidőig a légijármű-üzemeltető előző évi hitelesített kibocsátásadataként a 29. cikk alapján nulla kerül rögzítésre az uniós kibocsátásiegység-forgalmi jegyzékben, akkor az uniós kibocsátásiegység-forgalmi jegyzéknek a megfelelő légijármű-üzemeltetői számla státusát inaktívra kell állítania.

(2) Ha az aktuális évet megelőző évi hitelesített kibocsátásadat eltér nullától, akkor az uniós kibocsátásiegység-forgalmi jegyzéknek a számla státusát nyitottra kell állítania.







VI.

FEJEZET

ÜGYLETEK







1.

SZAKASZ

Kibocsátási egységek kiadása és kiosztása

▼M1

32a. cikk

Átvezetések végrehajtása

(1) A VI. fejezetben meghatározott körben a nem platformszámláról kezdeményezett ügyletek kezdeményezéséhez az uniós kibocsátásiegység-forgalmi jegyzéknek megbízható független csatornán keresztül küldött előzetes visszaigazolást kell kérnie. Ügylet csak akkor kezdeményezhető, ha azt valamelyik olyan további meghatalmazott képviselő megbízható független csatornán keresztül visszaigazolta, akinek a 19. cikk (2) bekezdése értelmében szükséges a jóváhagyása.

(2) A 43. és a 44. cikk értelmében kibocsátási egységekkel és kiotói egységekkel végrehajtott átvezetéseket haladéktalanul kezdeményezni kell, ha visszaigazolásuk hétfőtől péntekig, közép-európai idő szerint 10.00 és 16.00 között történt, kivéve abban az esetben, ha a visszaigazolás olyan ünnepnapon történt, amelynek időtartamát a tagállam a (3) bekezdés értelmében az ott említett késleltetés időtartamába nem számítja bele. Ha a visszaigazolás máskor történt, akkor az átvezetést a soron következő, szombattól és vasárnaptól különböző napon, közép-európai idő szerint 10.00-kor kell kezdeményezni.

(3) A 43. és a 44. cikk értelmében kibocsátási egységekkel vagy kiotói egységekkel végrehajtott átvezetések esetében – a kereskedési számláról olyan számlára irányuló átvezetések kivételével, amely szerepel az adott számla tulajdonosa által megbízhatónak tartott számláknak jegyzékén – az átvezetés kezdeményezése és a 70. cikk szerinti véglegesítésre való megküldése között 26 óra késleltetésnek kell lennie. E késleltetés időtartamát úgy kell számítani, hogy abba a szombati és a vasárnapi napok közép-európai idő szerint 0.00-tól 24.00-ig terjedő időtartama nem számít bele. A tagállamok dönthetnek úgy, hogy a késleltetés időtartamába nem számítják bele egy adott év országos ünnepnapjainak közép-európai idő szerint 0.00-tól 24.00-ig terjedő időtartamát sem; ilyen értelmű döntésüket kötelesek legkésőbb az adott évet megelőző év december 1-jéig nyilvánosan közzétenni.

(4) Ha egy számlaképviselő úgy véli, hogy egy adott átvezetés kezdeményezése csalárd módon történt, akkor legkésőbb a (3) bekezdés szerinti késleltetési időtartam vége előtt két órával kérheti a nemzeti tisztviselőt, hogy az átvezetést a véglegesítésre való megküldése előtt a nevében vonja vissza. A számlatulajdonos a vélt csalást a kérést követően haladéktalanul bejelenti a hatáskörrel és illetékességgel rendelkező nemzeti bűnüldöző hatóságnak. A bejelentést hét napon belül meg kell küldeni a nemzeti tisztviselő számára.

(5) Az (1) és a (2) bekezdés szerinti kezdeményezéssel egyidejűleg az átvezetés tervezett kezdeményezéséről értesítést kell küldeni valamennyi számlaképviselőnek.

32b. cikk

A kibocsátási egységek természete, az ügyletek véglegessége

(1) A kibocsátási egység és a kiotói egység olyan dematerializált formában létező, helyettesíthető instrumentum, amely piaci kereskedés tárgyát képezheti.

(2) A kibocsátási egységek és a kiotói egységek dematerializált voltából következik, hogy az uniós kibocsátásiegység-forgalmi jegyzék nyilvántartásai bármely kibocsátási egység vagy kiotói egység esetében első látásra meggyőző (prima facie) és elegendő bizonyítékot képeznek az egység feletti tulajdonjog meghatározásában, valamint minden más olyan kérdésben, amellyel kapcsolatban a kibocsátásiegység-forgalmi jegyzék e rendelet alapján nyilvántartást tartalmaz vagy tartalmazhat.

(3) A kibocsátási egységek és a kiotói egységek helyettesíthetőségéből következik, hogy a nemzeti jog alapján kibocsátási egységgel vagy kiotói egységgel kapcsolatban keletkező visszatérítési vagy kártérítési kötelezettség a kibocsátási egységet vagy kiotói egységet csupán természetben érinti. Ennek következményei különösen a következők:

a) E rendelet 51. cikkére és az e rendelet 69. cikkében előírt adategyeztetési folyamatra is figyelemmel az ügylet a 70. cikk szerinti véglegesítésével véglegessé és visszavonhatatlanná válik. Mindazon nemzeti jogi rendelkezések és jogorvoslati lehetőségek sérelme nélkül, amelyek új ügyletnek a kibocsátásiegység-forgalmi jegyzékben történő végrehajtását írják elő vagy arra köteleznek, a kibocsátásiegység-forgalmi jegyzékben az e rendelet alapján véglegesnek és visszavonhatatlannak minősülő ügyletek akkor sem vonhatók vissza, ha a szerződések és az ügyletek érvényességére vonatkozó jogszabályi rendelkezések, szabályok vagy szokványok azt egyébként úgy kívánnák.

b) E cikk egyetlen rendelkezése sem akadályozhatja meg a számlatulajdonost vagy más személyt az őt a kibocsátásiegység-forgalmi rendszerben véglegessé vált ügyletekkel összefüggésben jogszabály alapján – például csalás vagy technikai hiba esetén – az alapul szolgáló ügyletből fakadóan megillető jog gyakorlásában vagy igény érvényesítésében (és különösen a visszakövetelési, kártalanítási vagy kártérítési jog gyakorlásában vagy igény érvényesítésében) mindaddig, amíg ez az ügyletnek a kibocsátásiegység-forgalmi jegyzékben való visszafordítását, visszavonását vagy érvénytelenítését nem eredményezi.

(4) Aki kibocsátási egységet vagy kiotói egységet jóhiszeműen megvett vagy birtokol, az a kibocsátási egység vagy kiotói egység felett az átadó fél tulajdonjogának mindennemű esetleges fogyatékosságától függetlenül teljes körű tulajdonjogot szerez.

▼B

33. cikk

Nemzetikiosztásiterv-táblák

(1) Az EUTL-nek a 2008–2012. időszakra vonatkozóan tagállamonként egy nemzetikiosztásiterv-táblát kell tartalmaznia. A nemzetikiosztásiterv-tábláknak tartalmazniuk kell:

a) a létesítményeknek kiadandó kibocsátási egységek teljes számát, azaz a nemzeti kiosztási terv tárgyidőszakára vonatkozóan kiadandó kibocsátási egységek teljes számát, egyetlen mezőben;

b) a már a piacon lévő létesítményeknek ki nem osztandó kibocsátási egységek teljes számát (tartalék), azaz a nemzeti kiosztási terv tárgyidőszakára vonatkozóan az új kibocsátónak minősülő létesítmények részére és árverezés céljára elkülönített – kiadott vagy megvett – kibocsátási egységek teljes számát, egyetlen mezőben;

c) az évet, azaz minden egyes olyan évet, amelyre a nemzeti kiosztási terv vonatkozik, növekvő sorrendben, külön-külön mezőkben;

d) az adott pillanatban érvényes engedéllyel rendelkező összes létesítmény létesítményazonosító kódját növekvő sorrendben, külön-külön mezőkben. A létesítmények felsorolásának tartalmaznia kell a 2003/87/EK irányelv 24. cikke alapján a rendszerbe egyoldalúan felvett létesítményeket, és nem tartalmazhatja a 2003/87/EK irányelv 27. cikke alapján a rendszerből átmenetileg kivett létesítményeket;

e) a kiosztott kibocsátási egységeket oly módon, hogy az egy adott évre egy adott létesítménynek kiosztandó kibocsátási egységek az adott évet az adott létesítmény azonosító kódjával összekapcsoló mezőben helyezkedjenek el.

(2) A nemzetikiosztásiterv-tábláknak a XI. mellékletben meghatározott formátumot kell követniük.

34. cikk

Uniós légiközlekedési kiosztási tábla

(1) Az EUTL-nek a 2012. évre vonatkozóan egyetlen légiközlekedési kiosztási táblát is tartalmaznia kell. Ennek a táblának tartalmaznia kell:

a) az Unióban 2012-ben kiosztandó II. fejezet szerinti kibocsátási egységek teljes számát;

b) a táblában felsorolt számlatulajdonosoknak már térítésmentesen kiosztott II. fejezet szerinti kibocsátási egységek számát, számlatulajdonosonkénti bontásban;

c) a tagállamok által még ki nem osztott II. fejezet szerinti kibocsátási egységek számát, tagállamonkénti bontásban;

▼M1

d) a kiosztás kedvezményezettjeinek megjelölését (árverés útján kiosztott kibocsátási egységek esetében a kedvezményezett az 1193/2011/EU bizottsági rendelet ( 15 ) alapján e célra létrehozott számla).

▼B

(2) Az uniós légiközlekedési kiosztási táblának a XII. mellékletben meghatározott formátumot kell követnie.

35. cikk

A nemzetikiosztásiterv-táblák bevitele az EUTL-be

(1) A 2008–2012. időszak kezdete előtt legalább tizenkét hónappal minden tagállam – a 2003/87/EK irányelv 11. cikkének (2) bekezdése szerint meghozott döntésének megfelelően – megküldi a Bizottságnak nemzetikiosztásiterv-tábláját.

(2) Ha a nemzetikiosztásiterv-tábla olyan, a Bizottságnak megküldött nemzeti kiosztási terven alapul, amely a 2003/87/EK irányelv 9. cikkének (3) bekezdése alapján nem került elutasításra vagy amelyhez a Bizottság javasolt módosításokat fogadott el, akkor a Bizottság utasítja a központi tisztviselőt a nemzetikiosztásiterv-táblának az EUTL-be való bevitelére.

36. cikk

A kiosztásra vonatkozó döntések rögzítése az uniós légiközlekedési kiosztási táblában

Ha a II. fejezet szerinti kibocsátási egységek kiosztásáról a tagállamok által a 2003/87/EK irányelv 3e. cikkének (4) bekezdése alapján a 2012. évre vonatkozóan meghozott döntések teljesítik a 2003/87/EK irányelv követelményeit, akkor a Bizottság utasítja a központi tisztviselőt a kiosztási döntéseknek az EUTL-ben található uniós légiközlekedési kiosztási táblába való bevitelét.

37. cikk

A nemzetikiosztásiterv-táblák kiigazítása

(1) A nemzeti tisztviselő a 2008–2012. időszakra vonatkozóan a Bizottság előzetes értesítése nélkül kiigazítja az EUTL-ben található nemzetikiosztásiterv-táblát, ha:

a) új kibocsátó javára kiosztás történt;

b) a tagállam kibocsátási egységek vásárlásával feltöltötte a tartalékot;

c) egy létesítmény engedélye lejárt, és a neki kiosztott, de a számlájára át nem vezetett egységeket át kell helyezni a tartalékba;

d) egy létesítmény több létesítményre szétvált;

e) több létesítmény egyetlen létesítménnyé egyesült.

A kiigazítás nyomán a kiadott kibocsátási egységeknek a nemzetikiosztásiterv-tábla szerinti összmennyisége nem változhat.

(2) A tagállamok előzetesen értesítik a Bizottságot, ha nemzeti kiosztási tervük az (1) bekezdés szerinti körön kívül kiigazítására szorul, és megküldik a Bizottságnak a nemzetikiosztásiterv-táblájukon végrehajtandó kiigazítást. Ha a nemzetikiosztásiterv-tábla kiigazítása olyan, a Bizottságnak megküldött nemzeti kiosztási terven alapul, amely a 2003/87/EK irányelv 9. cikkének (3) bekezdése alapján nem került elutasításra, vagy amelyhez a Bizottság javasolt módosításokat fogadott el, és a kiigazítás az adatok minőségének javulása miatt szükséges, akkor a Bizottság utasítja a központi tisztviselőt a kiigazításnak az EUTL-ben található nemzetikiosztásiterv-táblába való bevezetésére.

(3) A (2) bekezdés alapján a kibocsátási egységek kiadása, illetőleg kiosztása után végrehajtott olyan kiigazításokat követően, amelyek nyomán a 2008–2012. időszakra vonatkozóan csökken a kibocsátási egységek összmennyisége, a nemzeti tisztviselő az uniós kibocsátásiegység-forgalmi jegyzék által meghatározott számú és típusú kibocsátási egységet az adott időszakhoz tartozó uniós kibocsátásiegység-törlési számlára átvezeti.

38. cikk

Az uniós légközlekedési kiosztási tábla kiigazítása

(1) A nemzeti tisztviselő a Bizottság előzetes értesítése nélkül megfelelő módon kiigazíthatja az EUTL-ben található uniós légiközlekedési kiosztási táblát, ha:

a) új légijármű-üzemeltető kezdte meg működését;

b) egy árverező árverezés céljára II. fejezet szerinti kibocsátási egységeket kapott;

c) egy légijármű-üzemeltető több légijármű-üzemeltetőre szétvált;

d) több légijármű-üzemeltető egyetlen légijármű-üzemeltetővé egyesült.

(2) A kiigazítás nyomán a II. fejezet szerinti kibocsátási egységeknek az uniós légiközlekedési kiosztási tábla szerinti összmennyisége nem változhat.

(3) A tagállam bejelenti a Bizottságnak mindazokat a kiigazításokat, amelyek a 2003/87/EK irányelv 3e. cikkének (4) bekezdése alapján a II. fejezet szerinti kibocsátási egységek kiosztására vonatkozóan meghozott döntésén az (1) bekezdés szerinti körön kívül abból az okból szükségessé válnak, hogy az adott tagállam a Bizottság vagy valamely tagállam hibája miatt túl sok kibocsátási egységet osztott ki. Ha a kiigazítás megfelel a 2003/87/EK irányelv követelményeinek, akkor a Bizottság utasítja a központi tisztviselőt az uniós légiközlekedési kiosztási táblának a szóban forgó döntés miatti kiigazítására és a kiigazításnak az EUTL-be való bevezetésére.

(4) A (2) bekezdés alapján a II. fejezet szerinti kibocsátási egységeknek a 41. cikk szerinti kiadása után végrehajtott olyan kiigazításokat követően, amelyek nyomán a 2008–2012. időszakra vonatkozóan csökken a II. fejezet szerinti kibocsátási egységek összmennyisége, a nemzeti tisztviselő a központi tisztviselő által meghatározott számú II. fejezet kibocsátási egységet az adott időszakhoz tartozó uniós kibocsátásiegység-törlési számlára átvezeti.

(5) Olyan légijármű-üzemeltetők egyesülése esetén, amelyekhez igazgatási célból eltérő tagállam van rendelve, az (1) bekezdés d) pontja szerinti kiigazítást az azon légijármű-üzemeltetőhöz rendelt tagállam nemzeti tisztviselője kezdeményezi, amelynek kibocsátási egységei másik légijármű-üzemeltetőnek kiosztott kibocsátási egységekhez csatlakoznak. A kiigazítás elvégzéséhez az egyesüléssel érintett légijármű-üzemeltetőnek kiosztott kibocsátási egységeket befogadó kibocsátási egységekhez tartozó légijármű-üzemeltetőhöz igazgatási célból rendelt tagállamnak előzetesen ki kell nyilvánítania beleegyezését.

39. cikk

III. fejezet szerinti kibocsátási egységek kiadása

(1) A nemzetikiosztásiterv-táblának az EUTL-be való bevitelét követően a nemzeti tisztviselő legkésőbb a 2008–2012. időszak első évének február 28-án:

a) a III. fejezet szerinti kibocsátási egységek kiadandó mennyiségével megegyező mennyiségű, a 2008–2012. időszakra kiadott KME-t a kiotói részesfél-számláról átvezet a kibocsátáskereskedelmi rendszerbeli KME-letéti számlára;

b) a nemzeti kiosztási tervben szereplő III. fejezet szerinti kibocsátási egységek teljes mennyiségét kiadja tagállamának az uniós kibocsátásiegység-forgalmi jegyzékben vezetett nemzeti kibocsátásiegység-nyilvántartási számlájára.

(2) Az (1) bekezdésben előírt művelet elvégzését megelőzően a kiotói jegyzék jegyzékkezelője megadja a központi tisztviselőnek a kiotói jegyzékben vezetett azon kibocsátáskereskedelmi rendszerbeli KME-letéti számla azonosítóját, amelyet a művelet céljára kijelölt.

(3) Az uniós kibocsátásiegység-forgalmi jegyzéknek az (1) bekezdés szerinti kiadáskor minden kibocsátási egységhez egységazonosító kódot kell rendelnie.

(4) A kiotói jegyzékkel nem rendelkező tagállamok az (1) bekezdés a) pontjában előírt műveletet nem hajtják végre.

40. cikk

III. fejezet szerinti kibocsátási egységek kiosztása

(1) A 37. és a 47. cikkben foglalt rendelkezések sérelme nélkül a nemzeti tisztviselő minden évben legkésőbb február 28-án a nemzeti kibocsátásiegység-nyilvántartási számláról a megfelelő nyitott üzemeltetői számlára átvezeti a III. fejezet szerinti kibocsátási egységek kiadott mennyiségének azon hányadát, amelyet a nemzetikiosztásiterv-tábla az adott évre az adott létesítményhez rendel.

(2) Ha a tagállam nemzeti kiosztási terve az adott létesítményre vonatkozóan úgy irányozza elő, a nemzeti tisztviselő ezt a hányadot az év valamely későbbi napján is átvezetheti.

(3) Ha a nemzetikiosztásiterv-tábla a 37. cikk szerinti kiigazítások következtében a létesítményhez további III. fejezet szerinti kibocsátási egységeket rendel, akkor a nemzeti tisztviselő – abban az időpontban, amikor erre az illetékes hatóság utasítja – az aktuális évre vonatkozóan a létesítményhez rendelt további III. fejezet szerinti kibocsátási egységeket a nemzeti kibocsátásiegység-nyilvántartási számláról átvezeti a megfelelő nyitott üzemeltetői számlára.

41. cikk

II. fejezet szerinti kibocsátási egységek kiosztása

(1) Az uniós légiközlekedési kiosztási táblának az EUTL-be való bevitelét követően a nemzeti tisztviselő 2012. február 28-ig minden nyitott légijármű-üzemeltetői számlán létrehoz annyi II. fejezet szerinti kibocsátási egységet, amennyit az uniós légiközlekedési kiosztási tábla az adott évre az adott számla tulajdonosához rendel.

(2) Az uniós kibocsátásiegység-forgalmi jegyzéknek az (1) bekezdés szerinti létrehozáskor minden kibocsátási egységhez egységazonosító kódot kell rendelnie.

(3) Ha a 38. cikk szerinti kiigazítások következtében a számlatulajdonoshoz az uniós légiközlekedési kiosztási tábla további II. fejezet szerinti kibocsátási egységeket rendel, akkor a nemzeti tisztviselő – abban az időpontban, amikor erre az illetékes hatóság utasítja – minden nyitott légijármű-üzemeltetői számlán létrehoz annyi további II. fejezet szerinti kibocsátási egységet, amennyit az uniós légiközlekedési kiosztási tábla az adott évre a kiigazítások következtében többletként az adott számla tulajdonosához rendel.

(4) Ha az inaktív légijármű-üzemeltetői számlára az (1) bekezdés alapján nem kerül kibocsátási egység, akkor az elmaradt kibocsátási egységeket akkor sem kell a szóban forgó számlán létrehozni, ha a számla státusa később nyitottra változik.

42. cikk

III. fejezet szerinti kibocsátási egységek kiosztása tagállam általi értékesítésüket követően

Ha a 2008–2012. időszakban a tagállam birtokában lévő, a 2008–2012. időszakra vonatkozó III. fejezet szerinti kibocsátási egységek értékesítését követően az illetékes hatóság ilyen értelmű utasítást ad, a nemzeti tisztviselő egy adott mennyiségű III. fejezet szerinti kibocsátási egységet a nemzeti kibocsátásiegység-nyilvántartási számláról átvezet az illetékes hatóság által megjelölt számlára.







2.

SZAKASZ

Kibocsátási egységek és kiotói egységek átruházása

▼M1

43. cikk

Kibocsátási egységek átruházása a számlatulajdonos által

(1) A (2) bekezdésre is figyelemmel, hacsak azt a kezdeményező számla státusa vagy a célszámlán a 8. cikk (3) bekezdése alapján tartható kibocsátásiegység-típusok lehetetlenné nem teszik, az uniós kibocsátásiegység-forgalmi jegyzéknek a számlatulajdonos által az adott számlatulajdonosnak az uniós kibocsátásiegység-forgalmi jegyzékben vezetett számláján lévő kibocsátási egységekre vonatkozóan igényelt valamennyi olyan átvezetést teljesítenie kell, amely az uniós kibocsátásiegység-forgalmi jegyzékben vezetett bármely másik számlára irányul.

(2) 2012. június 30-tól üzemeltetői számlákról, légijármű-üzemeltetői számlákról, közönséges ügyfélszámlákról és kereskedési platformok által kezdeményezett ügyletek keretében kibocsátási egységek csak a megbízhatónak tartott számláknak a 21a. cikk alapján létrehozott jegyzékén szereplő számlákra vezethetők át.

44. cikk

Kiotói egységek átruházása a számlatulajdonos által

(1) A (2) bekezdésre is figyelemmel, hacsak azt a kezdeményező számla státusa vagy a célszámlán a 8. cikk (3) bekezdése alapján tartható kiotóiegység-típusok lehetetlenné nem teszik, az uniós kibocsátásiegység-forgalmi jegyzéknek a számlatulajdonos által az adott számlatulajdonosnak az uniós kibocsátásiegység-forgalmi jegyzékben vagy bármely kiotói jegyzékben vezetett számláján lévő kiotói egységekre vonatkozóan igényelt valamennyi olyan átvezetést teljesítenie kell, amely az uniós kibocsátásiegység-forgalmi jegyzékben vagy valamelyik kiotói jegyzékben vezetett bármely másik számlára irányul.

(2) 2012. június 30-tól üzemeltetői számlákról, légijármű-üzemeltetői számlákról, közönséges ügyfélszámlákról és kereskedési platformok által kezdeményezett ügyletek keretében kiotói egységek csak a megbízhatónak tartott számláknak a 21a. cikk alapján létrehozott jegyzékén szereplő számlákra vezethetők át.

▼B

45. cikk

Az egyazon tagállam által az uniós kibocsátásiegység-forgalmi jegyzékben kezelt számlákon tartandó III. fejezet szerinti kibocsátási egységek minimális száma

(1) Az EUTL-nek a számlatulajdonos által a 43. cikk alapján igényelt átvezetést el kell utasítania, ha annak következtében az egy adott tagállam nemzeti tisztviselője által az uniós kibocsátásiegység-forgalmi jegyzékben kezelt összes számlán tartott, a 2008–2012. időszakra vonatkozó III. fejezet szerinti kibocsátási egységek összmennyisége a 11/CMP.1. határozatban a kötelezettségvállalási időszakra előírt tartalékként a kiotói jegyzékben tartandó kiotói egységeknek az adott tagállam kiotói jegyzékében a kibocsátáskereskedelmi rendszerbeli KME-letéti számlán és a törlési számlán kívül tartott kiotói egységek mennyiségével csökkentett száma alá csökkenne.

(2) Az EUTL-nek a számlatulajdonos által a 43. cikk alapján igényelt átvezetést el kell utasítania, ha annak következtében a legrégebbi tizenöt tagállam nemzeti tisztviselője által az uniós kibocsátásiegység-forgalmi jegyzékben kezelt összes számlán összesen tartott, a 2008–2012. időszakra vonatkozó III. fejezet szerinti kibocsátási egységek összmennyisége a 11/CMP.1. határozatban a kötelezettségvállalási időszakra előírt tartalékként e tizenöt tagállam kiotói jegyzékében összesen tartandó kiotói egységeknek az érintett tagállamok kiotói jegyzékeiben a kibocsátáskereskedelmi rendszerbeli KME-letéti számlákon és a törlési számlákon kívül tartott kiotói egységek mennyiségével csökkentett száma alá csökkenne.







3.

SZAKASZ

Kibocsátási egységek, KCSE-k és IKCS-k leadása

46. cikk

Kibocsátási egységek leadása

(1) Ha az üzemeltető vagy légijármű-üzemeltető a 2008–2012. időszakra vonatkozó kibocsátási egységeiből egy bizonyos mennyiséget le kíván adni, akkor az uniós kibocsátásiegység-forgalmi jegyzéknél kezdeményezi:

a) a 2008–2012. időszakra vonatkozó adott mennyiségű kibocsátási egység átvezetését a megfelelő üzemeltetői számláról vagy légijármű-üzemeltetői számláról az uniós kibocsátásiegység-törlési számlára;

b) az átvezetett kibocsátási egységek – mint az üzemeltető létesítményének vagy a légijármű-üzemeltetőnek az aktuális időszakra vonatkozó kibocsátásadatai terhére leadott kibocsátási egységek – számának és típusának rögzítését.

(2) II. fejezet szerinti kibocsátási egységeket csak légijármű-üzemeltető adhat le.

(3) Az egyszer már leadott kibocsátási egység ismételten nem adható le.

47. cikk

Kibocsátási egységek leadása az illetékes hatóság utasítására

A nemzeti tisztviselő az illetékes hatóság utasítására a kiadott kibocsátási egységek összmennyiségének egy adott évre vonatkozóan egy adott létesítményhez vagy légijármű-üzemeltetőhöz rendelt hányadát teljes egészében vagy részben leadja; ennek érdekében rögzíti az adott időszakra vonatkozóan az adott létesítmény vagy légijármű-üzemeltető tekintetében leadott kibocsátási egységek számát.

48. cikk

IKCS-k és KCSE-k leadása

(1) Ha az üzemeltető a 2003/87/EK irányelv 11a. cikke alapján KCSE-ket vagy IKCS-ket kíván leadni, akkor ennek érdekében egy üzemeltetőnek kezdeményeznie kell az uniós kibocsátásiegység-forgalmi jegyzéknél:

a) egy megadott számú, a 2008–2012. időszakra vonatkozó IKCS és KCSE átvezetését a megfelelő üzemeltetői számláról: i. a tisztviselő tagállamának valamely kiotói részesfél-számlájára, ha a számlát kiotói jegyzékkel rendelkező tagállam kezeli; ii. az uniós kibocsátásiegység-forgalmi jegyzék törlési számlájára, ha a számlát kiotói jegyzékkel nem rendelkező tagállam kezeli;

b) az átvezetett IKCS-k vagy KCSE-k – mint az üzemeltető létesítményének az aktuális időszakra vonatkozó kibocsátásadatai terhére leadott egységek – számának rögzítését.

(2) Ha a légijármű-üzemeltető a 2003/87/EK irányelv 11a. cikke alapján KCSE-ket vagy IKCS-ket kíván leadni, akkor ennek érdekében kezdeményeznie kell az uniós kibocsátásiegység-forgalmi jegyzéknél:

a) egy megadott számú, a 2008–2012. időszakra vonatkozó IKCS és KCSE átvezetését a megfelelő légijármű-üzemeltetői számláról az uniós kibocsátásiegység-forgalmi jegyzék légiközlekedési leadási elkülönítő számlájára;

b) az átvezetett IKCS-k vagy KCSE-k – mint a légijármű-üzemeltetőnek az aktuális időszakra vonatkozó kibocsátásadatai terhére leadott egységek – számának rögzítését.

(3) Az uniós kibocsátásiegység-forgalmi jegyzék csak akkor engedélyezheti az IKCS-k és a KCSE-k leadását, ha a leadott mennyiség nem lépi túl:

a) üzemeltetők esetében a nemzeti tisztviselő által az üzemeltetői számlára vonatkozóan beállított maximummennyiséget;

b) légijármű-üzemeltetők esetében a 2012. év vonatkozásában a 2003/87/EK irányelv 12. cikkének (2a) bekezdése alapján leadandó kibocsátásiegység-mennyiség 15 %-át.

(4) Az uniós kibocsátásiegység-forgalmi jegyzéknek el kell utasítania az IKCS-k vagy KCSE-k leadására vonatkozó igényt, ha a leadni kívánt mennyiség meghaladja a tagállam nemzeti kiosztási terve szerint a tagállam üzemeltetői által leadható IKCS- és KCSE-mennyiség maximumát.

(5) Az uniós kibocsátásiegység-forgalmi jegyzéknek el kell utasítania az IKCS-k vagy KCSE-k leadására vonatkozó igényt, ha a leadni kívánt egységek a 2003/87/EK irányelv 11a. cikke értelmében a kibocsátáskereskedelmi rendszerben nem használhatók fel.

(6) Az egyszer már leadott IKCS vagy KCSE ismételten nem adható le, és az Európai Unió kibocsátáskereskedelmi rendszere keretében nem vezethető át másik üzemeltetői számlára vagy közönséges ügyfélszámlára.

(7) Az uniós kibocsátásiegység-forgalmi jegyzéknek automatizált folyamatok révén biztosítania kell, hogy a számlatulajdonosok a 46. és a 48. cikk alapján helytelen számlára ne adhassanak le egységeket.







4.

SZAKASZ

Kibocsátási egységek elvetése, kiotói egységek törlése

49. cikk

Kibocsátási egységek elvetése

(1) Az uniós kibocsátásiegység-forgalmi jegyzéknek teljesítenie kell a 2003/87/EK irányelv 12. cikkének (4) bekezdése alapján a számlatulajdonos által a számláján tartott kibocsátási egységek elvetésére vonatkozóan kezdeményezett kérést; ennek érdekében:

a) meghatározott számú kibocsátási egységet az adott számláról az uniós kibocsátásiegység-forgalmi jegyzék kibocsátásiegység-elvetési számlájára át kell vezetnie; és

b) az átvezetett kibocsátási egységek – mint elvetett kibocsátási egységek – számát az aktuális év vonatkozásában rögzítenie kell.

(2) Az elvetett kibocsátási egységek kibocsátásadatok terhére nem adhatók le.

(3) Az uniós kibocsátásiegység-forgalmi jegyzéknek a kibocsátási egységek elvetésére vonatkozó kérést el kell utasítania, ha azt kiotói jegyzékkel nem rendelkező tagállam által kezelt számla kezdeményezte, és az ügylet nyomán az adott tagállam vonatkozásában az 52. cikk alapján meghatározott minimumletét kisebbé válna, mint az adott tagállam vonatkozásában az 53. cikk alapján meghatározott átjárói összesített mennyiség.

▼M1

50. cikk

Kiotói egységek törlése

Az uniós kibocsátásiegység-forgalmi jegyzéknek teljesítenie kell a 2003/87/EK irányelv 12. cikkének (4) bekezdése alapján a számlatulajdonos által a számláján tartott kiotói egységek törlésére vonatkozóan kezdeményezett kérést; ennek érdekében meghatározott számú kiotói egységet az adott számláról a számlakezelőnek a kiotói jegyzékében lévő törlési számlájára vagy az uniós kibocsátásiegység-forgalmi jegyzék törlési számlájára át kell vezetnie.

▼B







5.

SZAKASZ

Ügyletek visszavonása

51. cikk

Tévedésből kezdeményezett folyamatok visszavonása

(1) Ha a számlatulajdonos vagy a számlatulajdonos nevében a jegyzékkezelő a (2) bekezdésben felsorolt ügyletek valamelyikét véletlenül vagy tévedésből kezdeményezte, akkor a számlatulajdonos írásban benyújtott kérelemben javasolhatja számlakezelőjének a teljesített ügylet visszavonását. A kérelmet, melyet a folyamat befejezésétől számítva öt munkanapon belül kell postára adni, a számlatulajdonos azon meghatalmazott képviselőjének vagy képviselőinek szabályszerű aláírásával kell ellátni, akik jogosultak a visszavonandó ügylet típusának megfelelő ügyletek kezdeményezésére. A kérelemben nyilatkozni kell arról, hogy az ügylet kezdeményezése véletlenül vagy tévedésből történt.

(2) A számlatulajdonos a következő ügyletek visszavonására tehet javaslatot:

a) III. fejezet szerinti kibocsátási egységek kiosztása;

b) II. fejezet szerinti kibocsátási egységek kiosztása;

c) kibocsátási egységek leadása;

d) IKCS-k és KCSE-k leadása;

e) kibocsátási egységek elvetése;

f) kiotói egységek törlése.

(3) Ha a számlakezelő megállapítja, hogy a kérelem megfelel az (1) bekezdésben előírt feltételeknek, és maga egyetért a kérelemben foglaltakkal, akkor javaslatot tehet az ügyletnek az uniós kibocsátásiegység-forgalmi jegyzékben való visszavonására.

(4) Ha az alábbi feltételek mindegyike teljesül, az uniós kibocsátásiegység-forgalmi jegyzéknek el kell fogadnia a javaslatot, zárolnia kell a visszavonás keretében átvezetendő egységeket, és továbbítania kell a javaslatot a központi tisztviselőnek:

▼M1

a) nem III. fejezet szerinti kib